Specijalni rezervat prirode "zasavica" već nudi magareće proizvode na tržištu, pa se tako decilitar likera od magarećeg mleka prodaje za 1.150 dinara, dok 50 grama magarećeg sira, jedinstvenog i najskupljeg na svetu, košta čak 7.800 dinara, piše novosadski list. Za istu količinu običnog magarećeg sira potrebno je izdvojiti 6.000 dinara.\nU prodavnici gde se mogu naći magareći sir i liker prodaju se i kozmetički proizvodi, pa je tako u pobudi noćna krema za lice od magarećeg mleka po ceni od 3.000 dinara dok sapun od njega košta 600 dinara.\nNa policama je i kulen, ali od konjskog mesa, i košta 3.000 dinara kilogram.\nDok za kilogram slanine obične svinje treba platiti oko 800 dinara, slanina mangulice košta čak 1.500 dinara. Slično je i kada je kulen u pitanju – kilogram kulena od mangulice košta 6.000, a šunke 2.400, dok je kilogram masti mangulice 500 dinara iako je cena proizvoda od običnih svinja i do pet puta manja.\n"BLIC" PREDUZETNIK ZA 2017. Mala firma iz Hajdukova osvaja svetsko tržište\nPrijatno nas je iznenadilo to što je naša kompanija ušla među prvih 10. Direktor i ja smo trenutno na sajmu hrane u Njujorku, gde izlažemo naše proizvode. Zbog toga, nažalost, niko od rukovodstva neće moći da vas ugosti u firmi u Hajdukovu.\nKo je MILIJARDER koji stoji iza globalne hit aplikacije TikTok?\nKineski milijarder, koji je osmislio TikTok, viralnu aplikaciju popularnu među tinejdžerima, 36-godišnji je tehnološki guru čiji je pogled na mladalačke trendove i pionirsku upotrebu veštačke inteligencije katapultirao taj proizvod do globalnog uspeha – u saradnji sa cenzorima u Kini.


Porodice traže ubrzanje procesa ekshumacije\nČlanovi porodica nestalih u ratovima na prostoru bivše Jugoslavije zatražili su danas od institucija Hrvatske i Srbije da se ubrza proces ekshumacije poznatih grobnica, pre svega iz 1995. godine, kao i proces identifikacije posmrtnih ostataka u kosturnicama u Hrvatskoj.\nSprečeno krijumčarenje antikviteta u Srbiju\nCarinici na graničnom prelazu Horgoš sa Mađarskom sprečili su pokušaj krijumčarenja više predmeta iz vojne istorije za koje se pretpostavlja da imaju antikvitetnu vrednost, saopšteno je danas.\nZlatibor:Otvorena kancelarija za saradnju sRusijom\nPrivrednici Zlatiborskog okruga moći će ubuduće lakše i organizovanije da nastupaju na tržištu Ruske Federacije, pošto je danas na Zlatiboru otvorena prva regionalna kancelarija za saradnju s tom zemljom.\nGubitak šuma je globalni ekološki problem\nOPEK zadržao nivo proivodnje\nPredstavnici članica Organizacije zemalja proizvođaca nafte (84, OPEK) dogovorili su se danas na sastanku da zadrže ciljanih 30 miliona barela nafte dnevno uprkos niskim cenama.\nSrbija iSrpska zajedno obeležavaju značajne datume\nOdbor Vlade Srbije za negovanje tradicija oslobodilačkih ratova Srbije odlučio je danas da Srbija i Republika Srpska (BiH) zajedno obeležavaju četiri istorijske godišnjice Republike Srpske.\nKompanija Tigar iz Pirota saopštila je danas da je Privredni sud u Nišu usvojio Unapred pripremljen plan reorganizacije (84, UPPR) tog preduzeća.\nU maju oko 5.000 migranata na prelazu Preševo\nNa graničnom prelazu Preševo sa Makedonijom samo u maju je registrovano oko 5.000 migranata, što govori o ozbiljnom povećanju njihovog broja, konstatovano je tokom kontrolne posete zamenika zaštitnika građana Miloša Jankovića i njegovih saradnika tom prelazu.


POZIV ZA PRIJEM NOVIH ČLANOVA ODBORA OMLADINSKE BANKE BOSANSKI PETROVAC\nObjavljeno: 06 Februar 2018\nOMLADINSKA BANKA BOSANSKI PETROVAC\nOvim putem obavještavamo sve zainteresovane mlade osobe od 17 do 30 godina koje žele da budu aktivni članovi/ce odbora Omladinske banke Bosanski Petrovac koji/e će volonterski doprinositi radu Omladinske banke najmanje godinu dana od februara 2018. godine da popune prijavni obrazac i ukoliko, prođu selekciju naprave promjenu u svojoj lokanoj zajednici.\nProgram Omladinske banke podrazumijeva od članova odbora:\n-Održavanje sastanaka, treninga, saradnju sa predstavnicima Općine Bosanski Petrovac i Fondacije Mozaik,\n-Promovisanje programa i edukacije mladih,\n-Otvaranje konkursa Omladinske banke Bosanski Petrovac za projekte neformalih grupa mladih u općini.\n-Učestvovanje na Turnirima društvenih inovacija nakon uspješno završene edukacije o istom,\n-Prijem prijava, čitanje prijava i donošenje odluka sa drugim članovima odbora koji će projekti mladih dobiti bespovratna novčana sredstva Omladinske banke.\n-Obavještavanje nosioca odbijenih i prihvaćenih prijedloga projekata.\n-Potpisivanje ugovora i dodjela sredstava za odobrene projekte.\n-Nadgledanje realizacije projekata, evaluacija i izvještavanje.\n-Saradnja sa članovima odbora drugih Omladinskih banaka.


Pike pokreće novi teniski turnir – osvajaču svih 10 miliona dolara – BiGportal.ba\nPike pokreće novi teniski turnir – osvajaču svih 10 miliona dolara\nKineska investiciona grupa Kosmos, koju je osnovao fudbaler Barselone Đerar Pike, osim novog Dejvis kupa planira da uvede još promena na ATP turu.\nNedavno je došlo do promena u jedinom ekipnom teniskom takmičenju koje će od naredne sezone promeniti format, pa će se igrati na jednom mestu na kraju sezone i učestvovaće 18 selekcija.\nITF je izložio biznis plan kroz koji bi ušlo nešto oko tri milijarde dolara za 25 godina i od sada će se Dejvis kup igrati u klasičnom turnirskom formatu.\nMeđutim, Kosmos ne namerava da stane, već planira da u skorijoj budućnosti oformi novo takmičenje u kojem će učestvovati 64 igrača, prenosi britanski “Telegraf”.\nU pitanju je egzibicioni turnir koji će biti igran u prvoj nedelji posle US opena. Iako za sada nije poznata lokacija, jasno je da će biti organizovan kao bilo koji drugi turnir, uz dve velike promene – neće biti rangirnih bodova i pobedniku će ići kompletan nagradni fond turnira.\nOn će iznositi okruglo 10 miliona dolara koje će investirati Kosmos.\nJoš nema mnogo detalja o ovom planu, ali je predsednik ITF Dejvid Hagerti, tokom intervjua za “Njujork Tajms”, istakao da Međunarodna teniska federacija želi da stvori “dva nova svojstva”.\n“Značajan deo donacije Kosmosa biće uloženo u transformaciju Dejvis kupa. Postoji veliki investicija za razvoj nacionalne asocijacije za tenis u kolicima. Ostatak će biti uložen u dva potpuno nova projekta – u aprilu će biti igrano mešovito timsko takmičenje, dok će u septembru biti organizovan turnir na principu ‘pobednik nosi sve”, naveo je Hagerti.\nMeđutim, informacije o novom događaju počele su da se pojavljuju u trenucima odigravanja Lejver kupa, koji organizuju Rodžer Federer i Rod Lejver, pa postoji mogućnost “sukoba” i poklapanja termina. Federer je prethodno kazao da želi da razgovara sa predstavnicima Kosmosa o rasporedu njihovih turnira.\n“Dobra stvar celokupne konfuzije jeste što će svi morati da sednu za jedan sto i saslušaju želje drugih – ITF, ATP i Lejver kup. Istina je da naredne nedelje mogu biti veoma interesantne”, izjavio je Federer tokom poslednjeg Grend slema u Njujorku.\nKosmos se još nije oglasio povodom informacija o opisanom takmičenju.


Selidba drzavne firme u Beogradu\nHome Blog Selidba drzavne firme\nSelidba drzavne firme\nSelidba drzavne firme u centru Beograda\nZa potrebu selidbe ovog puta firma Ar-Box je angažovana od strane državne firme koja broji stodvadeset (120) radnih mesta. Firma je bila smeštena u ulici Masarikova broj 5, Beograd - na četiri sprata Beogradjanke, na površini od 6,000 m2. Bilo je potrebno preseliti firmu u Kolarčevu ulicu broj 7 u samom centru Beograda.\nNakon telefonskim putem zakazane besplatne procene selidbe, naš tim je izašao na teren da:\nosmotri prostor koji se seli kao i same prilaze objektima,\nizvrši pregled nameštaja, arhiva, tehnike…\nodredi potreban broj radnika,\npostojanost liftova kao i mogućnost korišćenja istih,\nodredi potrebna količina materijala za pakovanje kako bih se posao uspesno realizovao,\nodredi neophodan broj dana za obavljanje selidbe.\nPosle same procene, poslat je email sa detaljnim planom selidbe firme u skladu sa mogućnostima i potrebama našeg klijenta.\nNajveći problem su predstavljale adrese utovara i istovara zbog nemogućnosti prilaza većih kamiona, kao i zabrane kretanja teretnih vozila u samom centru Beograda. Umesto kamionskog prevoza, predloženo je da selidba državne firme bude obavljena produženim maxi kombijima zbog lakšeg prilaza parkingu na utovarnoj i istovarnoj adresi a i zadržavanja samih vozila na ulicama u centru Beograda. S'obzirom na jako kratku relaciju to je bilo sasvim izvodljivo, takodje je znatno uticalo na smanjenje konačne cene selidbe.\nRealizacija same selidbe državne firme\nNa prvom sastanku je ugovorena dostava 2,200 komada kutija koje su dostavljene pre same selidbe firme radi pakovanja kancelarijskog inventara ali i arhive koja je pakovana od strane naših predanih radnika. Obezbedjene su nove petoslojne kutije koje su svojim kvalitetom obezbedile siguran transport. Pucketava i streč folija kao i selotejp trake su dostavljane u neograničenim količinama shodno potrebama same firme. Sve staklene površine kao i nameštaj izradjen od kože ili visokog sjaja je posebno zaštićen i sigurno transportovan.\nTim Ar-Boxa je veliku pažnju posvetio da predmeti (fajlovi) budu spakovani u posebno obeležene kutije po datumima i rednim brojevima što je samoj firmi bilo od najvećeg značaja. Time smo zaposlenima omogućili lako raspakivanje bez gubljenja predmeta (fajlova) što ih je poštedelo nepotrebnih komplikacija u njihovom poslu.\nSvaka vrsta posla je završena u dogovorenom vremenskom intervalu, stim da smo se i zbog potreba same firme, prilagodjavali u potpunosti njihovim potrebama.\nDemontaža nameštaja je dogovorena radi olakšanja samog transporta kao i izbegavanja bilo kakvih oštećenja, sto je uspešno realizovano. Cena demontaže i montaže nameštaja nije formirana po komadu nameštaja već po potrebnom broju montera da se posao realizuje u dogovorenom vremenskom periodu čime smo takodje znatno umanjili konačnu cenu selidbe.\nNa selidbi firme (samom transportu), organizovano je 17 iskusnih i vrednh radnika koji su bili rasporedjeni na utovarnoj i istovarnoj adresi. Ovakvim rasporedom smo omogućili vozilima za transport da neprestano cirkulišu u krug i time obezbedili neprekidan utovar i istovar na obe adrese. Takva organizacija je rezultirala završetku same selidbe firme umesto za sedam predvidjenih radnih dana za samo pet.\nU tih pet radnih dana selidbe, utovareno je i istovareno 62 maxi produžena kombi vozila. Priznaćete, ovakav posao ne bi mogao bilo ko da iznese za samo pet radnih dana. U timu Ar-Boxa ne radi bilo ko, mi smo vredni ljudi predani svom poslu koji od sebe uvek daju maximum i nama su zadovoljni klijenti najveća motivacija. Preporuka zadovoljnih klijenata je za nas najveća nagrada za uloženi trud.\nPri samoj selidbi državne firme uvek je moguće da se dese nepredvidjene situacije. Tako su recimo u danu kada je planirana selidba arhive, najveći problem napravili liftovi koji nisu radili. Taj problem su vredni momci Ar-Boxa premostili formirajuci lanac od teretnih vozila do prvog sprata firme i tako za svega par sati prebacili 1300 komada kutija na predvidjeno mesto u samoj firmi. Dogovor je dogovor, a tim Ar-Boxa to maximalno poštuje.\nNakon same selidbe, za svega 3 dana je završena kompletna montaža kompletnog nameštaja na novoj adresi što je radnicima omogućilo par dana da se na miru raspakuju i pripreme za ponovni početak rada firme.\nSelidba je završena na obostrano zadovoljstvo po dogovorenim uslovima i maximalnom poštovanju svih dogovora.


Humanitarne aktivnosti naših ljudi iz Burse, Izmira i Istanbula ~\nHumanitarci turskog i srpskog porekla iz Istanbula\nU Rašku oblast je tokom novembra dopremljen novi kontigent pomoći u organizaciji turskog Udruženja “Bosna-Sandžak” iz Istanbula. Akciju pod nazivom “Sandžak nije sam” ovo udruženje sprovelo je u koordinaciji s brojnim drugim nevladinim turskim organizacijama, s ciljem podrške stanovništvu srpske regije koja je bila teško pogođena pandemijom koronavirusa. Kontigent pomoći, pored zaštitne opreme, skafandera, maski, mantila i dezinfekcionih sredstava, sadrži i određenu medicinsku opremu, koja će značiti u borbi protiv korona virusa.\nHumanitarni tovar iz Turske\nŠleper s medicinskom opremom i drugim potrepštinama prikupljenim u toku kampanje krenuo je još 18. septembra put Sandžaka, ispred zgrade Udruženja “Bosna-Sandžak” u Istanbulu. Ispratio ga je lično predsednik udruženja Muhammed Sancaktar. Preuzimajući deo donacije koji je namenjen Novom Pazaru, gradonačelnik grada Nihat Biševac naveo je da je to samo jedna u nizu pomoći koja je tokom godine stigla iz Republike Turske, od ljudi srpskog i turskog porekla sa naših prostora.\n“Zahvaljujem našim ljudima odakle god da su učestvovali, iz Burse, Izmira, Pendika, Istanbula i Bajrampaše na donaciji, koja vredi oko 170 hiljada eura. Zahvaljujem i za sve prethodne donacije koje su pristizale u najtežim momentima u borbi protiv pandemije. Ovo je materijalna pomoć, nama je još važnije to što znamo da nismo sami, posebno ne kada je teško. Naši prijatelji, komšije i rođaci iz Republike Turske uvek misle na nas. Ova pomoć je stigla u vreme kada je novi talas pandemije zahvatio Raški region i gradove, pa će pomoć značiti medicinskom osoblju koje se priprema za prijem pacijenata”, rekao je gradonačelnik Nihat Biševac.\nIstovremeno je Udruženje za solidarnost i kulturu “Bosna-Sandžak”iz Turske zdravstvenim ustanovama u Prijepolju doniralo medicinsku opremu vredna 30.000 evra. Kontingent se sastoji od hirurških maski, higijenskih sredstava, medicinskih i drugih aparata, koji su predati prijepoljskom Domu zdravlja.\nOvo nije prva donacija naših ljudi iz Turske i samih Turaka, jer je u Prijepolje tokom prvog talasa pamdemije stigla velika pomoć i od Tursko-srpskog poslovnog saveta. O ovim humanitarnim akcijama Turaka poreklom iz Srbije izveštavala je i turska medijska agencija “Anadolu”. Na donacijama prijepoljskom zdravstvu posebno se zahvalio Esad Hodžić. zamenik predsednika opštine Prijepolje.\n“U Turskoj danas živi 40.000 srpskih državljana sa srpskim pasošem i još 360.000 Turaka srpskog porekla. Većina njih u turskim domovima u Turskoj govore bošnjačkim, ali i srpskim jezikom. Sve veći broj Srba muslimana, Turaka i Bošnjaka traži srpski pasoš i državljanstvo. Stariji kažu da su Jugosloveni i žele da se vrate kući. Mlađi potomci nekadašnjih Jugoslovena žele da se isele u Srbiju, zemlju svojih predaka. Većina njih pomažu zavičaj svojih predaka i rodni kraj”, rekao nam je Zoran Marković, ambasador Srbije u Turskoj.\nNajviše naših ljudi naseljeno je u Bursi, Izmiru, Istanbulu, u naseljima Pendik i Bajram paša sa 250.000 naših Turaka, Bošnjaka i Srba, od čega su 135.000 poreklom iz Srbije. Naši ljudi u Turskoj imaju više udruženja u (“Bosna Sandžak”, Sandžaklije”, “Inat”, udruženje građana srpsko-turskog prijateljstva, Tursko-srpski poslovni savet) i studentski klub.\nOva udruženja okupljaju najveći broj iseljenika i njihovih potomaka sa područja prostora bivše Jugoslavije, pre svega Bošnjaka iz Raške oblasti u Republici Srbiji, kao i BiH i Crne Gore. U njima drže srpsku i tursku zastavu, obeležavaju naše praznike i igraju i srpska kola.\nUdruženje za solidarnost i kulturu “Bosna Sandžak” osnovano je pre tri decenije u Izmiru, a potom i u Istanbulu. Udruženje od osnivanja 1989. godine pomaže projekte usmerene na poboljšanju položaja Bošnjaka, Sandžaklija i Srba u Raškoj oblasti, BiH i na Balkanu, ali i utiče na dobre odnose Srbije i Turske.\nZoran Marković, ambasador Republike Srbije u Turskoj tokom službene posete Istanbulu, posetio je jesenas udruženja naših iseljenika u Pendiku i Bajrampaši.\n“Ambasador Zoran Marković je tada uručio više paketa udžbenika za učenje bosanskog jezika za prvake i mlađe osnovce, što je deo šireg projekta realizovanog uz podršku Ministarstva prosvete Republike Srbije i nekolicine sponzora, inače naših iseljenika iz Republike Turske. Cilj je da se najmlađim generacijama potomaka iseljenika približi naš jezik, tradicija i kultura našeg prostora”, rečeno je u saopštenju Ambasade Republike Srbije u Ankari.\nPosle humanitarne pomoći žiteljima Novog Pazara i Prijepolja udruženje “Bosna Sandžak” i njegovi čelnici Muamed Sandžaktar, poreklom iz Tutina i Hilmija Erdem, poreklom iz Rožaja, obećali su nove donacije Raškoj oblasti i žiteljima Srbije.


Tanjug 18. septembra 2018. 18:15\nPEKING – Izgradnja Industrijskog parka prijateljstva u Borči, koji će Srbiji doneti ukupnu investiciju u visini od dve milijarde evra, od ogromnog je značaja za Srbiju, ocenio je danas predsednik Srbije Aleksandar Vučić.\nVučić je rekao da je posebno značajno to što je danas upravo kineski predsednik Si Đinping tu temu spomenuo u razgovoru sa njim.\n„Industrijski park u Borči ne prave Kinezi da niko ne bi došao…I posebno je značajno što je predsednik Si spomenuo industrstrijski park u razgovoru sa nama. Od velikog je to značaja. Kinezi su strahovito ozbiljna nacija, oni analiziraju svaku reč koju oni izgovore i analiziraju svaku reč koju mi izgovorimo“, kaže Vučić.\n„Druge su dodatne kineske investicije, u naše rudnike, u našu industriju, izgradnju industrijskih parkova“.


Ministarstvo državne uprave i lokalne samouprave Srbije uputilo je i ove godine opštinama i gradovima javni poziv za prijavu projekata koji će, u potpunosti ili delimično, biti finansirani iz Budžetskog fonda koji iznosi 520 miliona dinara, saopšteno je iz Ministarstva.\nPo posebnom konkursu, Ministarstvo će ove godine dodeliti i godišnju nagradu za najbolju opštinsku odnosno gradsku upravu u primeni principa dobrog upravljanja u 2019. godini, kao vrstu finansijske podrške za dalje unapređenje dobre uprave i upravljanja na lokalnom nivou.\nMinistar državne uprave i lokalne samouprave Branko Ružić rekao je da je konkurs otvoren do 18. februara i pozvao sve opštine i gradove da konkurišu s projektima i na taj način reše neke od problema svojih zajednica.\nGradovi i opštine mogu prijaviti četiri vrste projekata – one koji unapređuju kvalitet života i doprinose ekonomskom razvoju i zapošljavanju i za koje je namenjeno 364 miliona dinara, one koji doprinose bržem uvođenju e-Uprave i savremenih informacionih tehnologija radi unapređenja i modernizacije rada lokalnih uprava (52 miliona dinara).\nMogu se prijaviti i projekti organizacija kulturnih, sportskih, turističkih i drugih manifestacija koje su od posebnog značaja za građane i za koje je namenjeno 46 miliona i 800 hiljada dinara, kao i projekti preventivnog delovanja na smanjenju rizika od klimatskih promena, kao i elementarnih i drugih nepogoda, za šta je takođe opredeljeno 46 miliona i 800 hiljada dinara.\nNagrada za najbolju opštinsku odnosnno gradsku upravu dodeljuje se za efikasnost i delotvornost, transparentnost i učešće javnosti u radu lokalne samouprave, odgovornost i vladavinu prava i ravnopravnost i antidiskriminaciju, a iznos nagrade je 10 miliona i 400 hiljada dinara.


WeWork izlazi na berzu! + Besplatan vodič korak-po-korak: Kako trgovati cenom akcija\nWeWork izlazi na berzu u septembru ovde godine, nakon čega ćete odmah moći da trgujete cenom akcija ove kompanije preko brokerske kuće Fortrade u saradnji sa KapitalRS-om.\nKako biste spremni dočekali ovaj dugo-najavljivani IPO i kako biste iskoristili njegov pun potencijal, KapitalRS je za sve čitaoce pripremio specijalni vodič korak-po-korak "Kako trgovati cenom akcija".\nBesplatni vodič "Kako trgovati cenom akcija" preuzmite ovde.\nSedište kompanije WeWork je u Njujorku i posluje u funkciji vlasnika nekretnina. Nudi usluge zajedničkog kancelarijskog prostora koji obuhvata pristup internetu, telefonske linije i poštanske usluge. Procenjuje se da vrednost kompanije iznosi oko 47 milijardi dolara, što je vrednost koja se obično vezuje za kompanije iz tehnološkog sektora.\nSektor zajedničkog kancelarijskog prostora naglo je porastao u proteklih 5 godina. Naime, nove i postojeće kompanije pokušavaju da smanje cenu iznajmljivanja kancelarijskog prostora kako bi im više kapitala ostalo za poslovna ulaganja. WeWork je vodeća kompanija na ovom polju koja se pojavila u pravo vreme i iskoristila veliku potražnju.\nKompanija je prošle godine ostvarila neverovatnih 1,7 milijardi dolara prihoda od rente i naknada za usluge. Njeni klijenti su kompanije i pojedinci koji u zakup uzimaju kancelarijski prostor. Kompanija je duplirala prihod u odnosu na 2017. godinu, a analitičari predviđaju da će se sličan rast nastaviti i ove godine. Japanska banka Softbank je u julu 2017. godine uložila 500 miliona dolara u WeWork nakon čega je kompanija nastupila i na ogromnom kineskom tržištu. WeWork je u 2019. godini objavio da je dobio još 2 milijarde dolara u investicijama od Sotftbank-a.\nS druge strane, neki analitičari smatraju da je previše izvršne moći koncentrisano u rukama osnivača kompanije, Adama Njumana, i da su troškovi kompanije previsoki.\nDrugi tvrde da bi pristup kompanije finansijskom tržištu putem inicijalne javne ponude (initial public offer - IPO) povećao njenu transparentnost i izvršnu odgovornost, što bi je takođe nateralo da smanji troškove. Kompanija se odlučila upravo na taj potez i u avgustu je objavila da će pokrenuti inicijalnu javnu ponudu.\nKada kompanija odluči da ponudi akcije za javno trgovanje na berzama, raspisuje inicijalnu javnu ponudu na kojoj prodaje unapred dogovoren broj akcija. IPO kompanije WeWork će se održati u septembru, ali još nije određen tačan datum. Biće to drugi najveći IPO u 2019. godini, posle Uber-a. Ovaj događaj privlači veliku pažnju investitora koji se raduju prilici da trguju akcijama ove kompanije.\nWeWork u septembru izlazi na berzu! Šta treba da znate o ovom gigantu sa godišnjim prihodom od 1,7 milijardi dolara?


Težak incident koji se dogodio tokom vikenda na jednoj beogradskoj pijaci, kada je žena koja je prodavala robu van tezge nokautirala komunalnu milicajku naočigled desetina građana, zapalila je društvene mreže i postala jedna od glavnih tema u prestonici.\nNajveća polemika oko ovog incidenta digla se zbog postupanja komunalne milicionarke, pošto mnogi građani smatraju da je ona prekoračila ovlašćenja kada je pokušala da zaustavi prodavačicu, odnosno da joj otme robu koja se nalazila u torbama. I da je na taj način samo "isprovocirala reakciju sugrađanke".\nMeđutim, pogled na važeći Zakon o Komunalnoj miliciji ("Sl. glasnik RS", br. 49/2019 - dalje: Zakon), koji je donet 2019. godine, pokazuje nešto suprotno. Naime, u njegovom članu 18 stoji da su među ovlašćenjima komunalnih milicionera i zaustavljanje i pregled lica, predmeta i vozila, kao i privremeno oduzimanje predmeta.\nZAKON O KOMUNALNOJ MILICIJI ("Sl. glasnik RS", br. 49/2019)\nIV OVLAŠĆENJA KOMUNALNE MILICIJE\nPored ovlašćenja iz stava 1. ovog člana, komunalni milicionar može, kada je za to ovlašćen zakonom, drugim propisom i opštim aktom jedinice lokalne samouprave, izdati prekršajni nalog, podneti prijavu nadležnom organu za učinjeno krivično delo, podneti zahtev za pokretanje prekršajnog postupka i obavestiti drugi nadležni organ da preduzme mere iz svoje nadležnosti.\nProtiv rešenja komunalnog milicionara može se izjaviti žalba gradskom, odnosno opštinskom veću u roku od 15 dana od dana dostavljanja rešenja.


Ministar rudarstva i energetike Aleksandar Antić sastao se danas sa svojom bugarskom koleginicom – ministarkom energetike Temenuškom Petkovom. Na sastanku je konstatovano da je saradnja između Bugarske i Srbije na visokom nivou, pogotovo u energetskom sektoru.\nNa sastanku dvoje ministara energetike razmatrani su zajednički projekti koji su u toku, a pre svega izgradnja Interkonektora Bugarska – Srbija. Ove godine, u Sofiji je već potpisan Memorandum o razumevanju za izgradnju projekta gasnog interkonektora Bugarska – Srbija.\nMinistri energetike dve zemlje naglasili su da će izgradnja gasnog Interkonektora između Bugarske i Srbije poboljšati snabdevanje gasom u celom regionu. Ministarka energetike Bugarske Temenuška Petkova, informisala je ministra Antića o razvoju projekta bugarskog gasnog čvorišta, čija će izgradnja doprineti diversifikaciji gasnog snabdevanja i uveliko razviti tržište gasa u regionu.\nNa sastanku je istaknuto da će se izradnjom bugarskog gasnog čvorišta omogućiti da se dodatne količine gasa iz novih izvora, uključujući potencijale Južnog gasnog koridora, Turskog toka, kao i LNG terminala u regionu, usmere ka Srbiji i drugim državama Jugoistočne Evrope.\nU Ministarstvu rudarstva i energetike, dogovoreno je da se sve aktivnosti rade koordinirano, da je iz tih razloga danas potpisan Memorandum o razumevanju za koordinisani razvoj gasno-transportnih sistema, na teritoriji Republike Srbije i Republike Bugarske, uz poštovanje evropskog zakonodavstva i pravila EU. Memorandum su potpisali direktor „Srbijagasa“ Dušan Bajatović i predstavnik bugarske firme „Bulgartransgas“.\nMinistar Antić i ministarka Petkova ocenili su da je saradnja dve države na visokom nivou, da se naši ukupni odnosi dodatno razvijaju i da ćemo, u narednom periodu, imati veći broj zajedničkih projekata, pre svega u oblasti energetike.


pink.rs | Vesić: Budžet Grada Beograda od danas 1,127 milijardi evra\nSa današnjim povećanjem od 6,3 procenta budžet Grada Beograda sa budžetima gradskih opština iznosi 1,127 milijardi evra, rekao je zamenik gradonačlenika Goran Vesić.\nOn je za Studio B izjavio da današnje povećanje kroz rebalans iznosi 68 miliona evra, prenosi Beoinfo.\n-Budžet grada biće povećan za 5,3 odsto ili za šest milijardi dinara, a budžeti gradskih opština biće veći za čak 16,3 ili za 1,85 milijardi dinara. Fiskalni deficit je projektovan u iznosu od 8,8 milijardi dinara, što čini 8,84 odsto ukupnih prihoda planiranih za 2021. godinu i potpuno je pokriven prenetim neutrošenim sredstvima iz ranijih godina - rekao je on.\nDodao je da će Beograd i ove godine vratiti skoro 45 miliona evra od dugova koje je ostavila vlast koja je Beogradom vladala do 2013. godine.\n-Rebalansom budžeta odvojili smo 250 miliona dinara za uređenje više od sto fasada u kulturno-istorijskim celinama na teritoriji Beograda, zatim 360 miliona dinara kako bi započeli zamenu ekološki neprihvatljivih, energetski neefikasnih i tehnološki dotrajalih svetiljki u prigradskim opštinama - istakao je Vesić.\nDodao je da su obezbeđena sredstava i da Grad kupi sto zglobnih autobusa sa pogonom na prirodni gas, zatim 100 miliona dinara da se kupe nove cisterne za pranje grada, 50 miliona dinara za čišćenje grafita i 95 miliona dinara za nabavku mernih stanica sa programskim rešenjem za proračunavanje kvaliteta vazduha i predikciju zagađenja.\nVesić je naveo da je 225,5 miliona dinara planirano za finansiranje izrade geotehničkog elaborata za drugu liniju i drugu fazu prve linije beogradskog metroa i usluge izrade studija, 200 miliona dinara za uređenje Ugrinovačkog puta i 120 miliona dinara za nabavku i ugradnju automatskih potapajućih stubića sa pratećom opremom.\nOn je naglasio da je obezbeđeno i 700 miliona dinara za rekonstrukciju objekta Muzeja grada Beograda u Resavskoj ulici, 70 miliona dinara za rekonstrukciju objekta Legata Mome Kapora u Karađorđevom parku, 18 miliona dinara za izgradnju letnje scene Beogradskog dramskog pozorišta, 20 miliona dinara za novo gradsko pozorište KPGT, a Zavod za zaštitu spomenika kulture Grada Beograda dobio je 50 miliona dinara.\nZa besplatne škole sporta, istakao je zamenik gradonačelnika, dodatno je obezbeđen 61 milion dinara, a za rekonstrukciju Pionirskog grada još 23,7 miliona dinara.\n-Ovim rebalansom odvojili smo i 400 miliona dinara za finansiranje nabavke tablet računara i elektronskih udžbenika za učenike od prvog do četvrtog razreda osnovnih škola - zaključio je on.


Uskoro najveći Sajam kućnih ljubimaca u Beču: Show programi, kasting za "pseću zvezdu"... - Naši u svetu\nObjavljeno 19/02/20 u 08:00\nSajam kućnih ljubimaca je jedinstvena prilika za ljubitelje i vlasnike kućnih ljubimaca da se na jednom mestu informišu i upoznaju sa novim proizvodima, kupe opremu i hranu po promotivnim cenama, saznaju i nauče nešto novo, i mnogo drugih zanimljivosti vezano za životinje, piše dijaspora.tv.\nBrojni show programi, takmičenja, predavanja i praktičnih mogućnosti očekuje posetioce koji dođu na Sajam kućnih ljubimaca u Beču. Ovogodišnja atrakcija sajma su izložbe pasa i mačaka sa oko 200 učesnika, Evropsko prvenstvo sa mnogim poznatim starterima, kasting za austrijsku „pseću zvezdu“ sa žirijem, Leonaid Beljakov sa psećom komedijom i moge druge.\nZa pse mladunce koji su stari manje od 6 meseci nije potreban dokaz vakcinacije protiv besnila.\nKo u Austriji nabavi psa, mora pohađati stručni kurs / Sachkunde-Kurs. Dokaz o pohađanju kursa se mora priložiti prilikom prijave psa. Uz to, moraju plaćati i gradski doprinos/Abgabe, poznat kao „porez na pse“ („Hundesteuer“). U Beču se ovaj porez mora plaćati za svakog psa starijeg od tri meseca, a psi vodiči za slepe osbe su izuzeti.


Podgoričani već krenuli u evroligašku ofanzivu, zakazan sastanak sa Bertomeuom! - Sportske.net\nPodgoričani već krenuli u evroligašku ofanzivu, zakazan sastanak sa Bertomeuom!\nNe gube vreme šampioni ABA lige...\nDžikić ne krije, Budućnost čeka dosta prepreka na putu ka EvroligiMoćna najava posle pobede nad Zvezdom, Budućnost za Evroligu pravi najjači tim u svojoj istoriji!Budućnost ima alternativno rešenje, oni im nude dvoranu za Evroligu!Budućnost ili Zvezda - Kad će Evroliga doneti konačnu odluku?Zvezda čestitala Budućnosti plasman u Evroligu, stigao ekspresni odgovor iz Podgorice!\nKako prenose podgoričke ''Vijesti'', prvi čovek Budućnosti Dragan Bokan otputovao je u Barselonu, gde će se već sutra sastati sa izvršnim direktorom Evrolige Đordijem Bertomeuom i njegovim saradnicima.\nNaravno, tema će biti uslovi koje će novi šampion ABA lige morati da ispuni ukoliko naredne sezone želi da igra u elitnom evropskom takmičenju.\nOno što je odmah izbilo u prvi plan, to je da dvorana ''Morača'' nema dovoljan kapacitet gledališta za evroligaške utakmice, ali osim tog, postoje i drugi zahtevni kriterijumi koje će Podgoričani morati da ispune, pre svega na polju finansija.\nVidećemo kakav će biti epilog sutrašnjeg sastanka, a prethodnih dana, posle pobede u finalu ABA lige, Bokan je davao optimističke izjave i u pogledu ispunjavanja uslova Evrolige, ali i po pitanju kvaliteta tima koji će biti formiran za narednu sezonu.\nZa to vreme, u Crvenoj zvezdi vrebaju svoju priliku, svesni da za razliku od Podgoričana ne bi imali problema da ispune kriterijume, na koje su uspešno odgovorili i u prethodnih nekoliko sezona.\nU svakom slučaju, neizvesnost i dalje traje, još se sa sigurnošću ne može tvrditi ko će sledeće sezone igrati u Evroligi - Zvezda ili Budućnost.\nKošarkaš Budućnosti samouvereno poslao poruku Zvezdi: ''Ja dolazim u Beograd da pobedim!''\nABA - Budućnost prejaka za Zadar, favorit siguran u Podgorici!


Sastanak koji je održan 31. maja i 1. juna ove godine ispunio je dva glavna cilja i to zvanično pokretanje Foruma direktora i uspostavljanje platforme za diskusiju među učesnicima o nizu pitanja koja se tiču funkcije upravljanja ljudskim resursima.\nRazgovarano je o prezentaciji prioriteta u radu, budućim zajedničkim aktivnostima, prioritetima za modernizaciju jedinica za ljudske resurse, identifikaciji potencijalnih zajedničkih projektnih inicijativa te održivosti foruma uključujući i mogućnost samofinansiranja.\nNa sastanku je potpisan Sporazum o saradnji i dogovorena dinamika budućih aktivnosti usmjerenih na jačanje kapaciteta državnih službenika kako u agencijama za državnu službu/upravu i Pododjeljenju za ljudske resurse, tako i u drugim, pojedinačnim institucijama i organima; te zaštiti i afirmaciji pozicije i statusa potpisnika Sporazuma, kao i unaprjeđenje materijalno-tehničkih uslova u kojima iste rade.\nSastanku su prisustvovali direktori agencija za državnu službu/upravu u Bosni i Hercegovini, te Arijana Ćulibrk, šefica Pododjelјenja za ljudske resurse u Vladi Brčko distrikta BiH, sa saradnicima.\nSastanku su također prisustvovale i predstavnice Regionalne škole za javnu upravu (ReSPA).


Ono što Kličko priznaje Albancima u Srbiji, moraće da prizna i Rusima u Ukrajini | Kosova.info\nDom|Najnovije|Ono što Kličko priznaje Albancima u Srbiji, moraće da prizna i Rusima u Ukrajini\nOno što Kličko priznaje Albancima u Srbiji, moraće da prizna i Rusima u Ukrajini\nMinistar unutrašnjih poslova Aleksandar Vulin izjavio je danas da kada bi bivši ukrajinski bokser i aktuelni gradonačelnik Kijeva Vitalij Kličko znao bilo šta o istoriji, znao bi da je Kosovo i Metohija (KiM) deo Srbije i da nije moguće okupirati sopstvenu zemlju.\nRreagujući na Kličkove navode da se „Ukrajinci bore protiv ruskog okupatora, kao Albanci nekada protiv srpskog okupatora“, Vulin je u pisanoj izjavi naveo da onaj ko poredi Donbas i KiM, mora biti spreman da u poređenju ide do kraja.\nKako je rekao, onaj ko poredi Donbas i KiM, mora biti spreman da u poređenju ide do kraja.\n„Ako Kličko tvrdi da su Albanci bili okupirani i da su se oružanom pobunom oslobodili Srbije i srpskog okupatora, onda su i Rusi u Donbasu, takođe, okupirani i imaju pravo da se oslobode ukrajinskog okupatora“, kazao je Vulin.\nPrema njegovim rečima, ono što Kličko priznaje Albancima u Srbiji, moraće da prizna i Rusima u Ukrajini, a oni koji se „zaklinju u princip nepovredivosti teritorijalnog integriteta, moraju svoje uverenje da dokažu najpre na Srbiji“.\n„Srbija je dokazala da poštuje međunarodno pravo, šteta što to i drugi ne mogu da kažu za sebe“, zaključio je ministar policije.\nOvo je četvrti uhapšen dio grupe koja je terorisala taksiste u Prištini


Hearthstone: Uvode se rankovi 50-26 za nove igrače - RUR Esports\nHearthstone: Uvode se rankovi 50-26 za nove igrače\nHome - xExport - export-hs - Hearthstone: Uvode se rankovi 50-26 za nove igrače\nBy Sawovsky 18/09/2018\nKako bi dodatno olakšao iskustvo igranja na ladderu za nove igrače, Blizzard je rešio da dodatno proširi ladder ranked sistem.\nUmesto tradicionalnih 25 rankova, sada se uvode dodatnih novih 25 nivoa, odnosno rank 50 do rank 26, koji će biti isključivo tu za potpuno nove igrače, odnosno za one koji su tek napravili nalog za igranje.\nBaš kao i kod rankova 25-20, ni ovde se ne mogu gubiti zvezdice prilikom igranja, odnosno ide se samo ka gore, i jednom kada se dostigne rank 25, više se nikada ne ide ispod njega u narednim mesecima.\nIdeja ovih dodatnih 25 rankova je da dodatno olakšaju uhodavanje novim igračima, jer Blizzard smatra da se čak i kod ranka 25-20 javljaju teške partije, recimo kada igrači koji neko vreme nisu igrali pa su se vratili i sada kreću od ranka 25 i slično.\nKako bi olakšali i produžili uhodavanje, uvodi se i sistem nagrada koji će igrači dobijati od ranka 50 do 25 u vidu packova, golda, dusta i karata, ali nije tačno precizirano ni to kakve će biti nagrade.\nNije rečno ni da li će ovi nivoi takođe imati po pet zvezdica svaki, ali se nadamo da to nije tako, inače će za nove igrače biti zaista, zaista sporo da napreduju kako treba.\nJimmy Raynor konačno koristi svoj bajonet u HotS-u


Činjenica je da su mnoge televizijske emisije o kulturi ukinute, kao i cele redakcije, ali tačno je da ima puno i onih koji rade i prate dešavanja iz te sfere.\nPovodom tih zamerki Tanjug je od svojih sagovornika: kustosa Muzeja savremene umetnosti Zorana Erića, direktorke Muzeja istorije Jugoslavije Nede Knežević i izvršnog producenta Parobroda Zlatka Crnogorca tražio odgovor na pitanje: kakav pristup i odnos očekuju od medija.\nOni su na prvom mestu istakli saradnju sa novinarima, kao i međusobno razumevanje kako bi sve informacije bile plasirane na pravi način.\nMeđutim, Erić primećuje da, u slučaju MSU-a, dolazi do problema na drugim nivoima komunikacije, kao što je nivo makro politike koju generalno vode mediji spram kulture i spram institucija kulture "tako da informacije same po sebi nisu dovoljne".\n"Ono što je naš problem je da i pored toga što se brojne informacije o izložbama MSU-a plasiraju javnosti, dolazimo do ozbiljnijeg i većeg problema, a to je interpretacija od strane publike i kako ih ona prihvata", ukazuje on.\nErić dodaje da često dolazi do nerazumevanja jer se savremena umetnost posmatra kao nešto što je veoma apstraktno i nerazumljivo široj publici. "Jezik kojim komuniciramo mi iz institucija kulture nije jasan kako medijima, tako ni samoj publici", primećuje on.\nNa pitanje Tanjuga kako je to moguće rešiti, on je rekao da je njihova uloga da svoj rad objasne na što jednostavniji način, ali i da žele da se obraćaju i široj i stručnoj publici.\nOn podseća da savremena umetnost često može da bude nerazumljiva iz različitih razloga, a jedan od njih je nedovoljna edukacija "od malih nogu".\n"Imamo velike rupe u obrazovnom sistemu. Deca od osnovne škole mnogo češće posećuju bioskope i pozorišta, nego što posećuju muzeje", primećuje on.\nKao još jedan od problema Erić navodi interesovanje medija za plasiranje informacija koje imaju određeni kvalitativni sadržaj, onih koji imaju notu intrigantnog, provokativnog i čak skandaloznog medijskog spektakla.\n"To je aspekt koji mogu da primetim kod svih medija. Najčešće ih privlače informacije koje nisu vezane za sam sadržaj umetničkih programa, nego za nešto što bi delovalo kao medijska senzacija i to je karakterištično za pristup brojnih medija uopšte na polju kulture i umetnosti", kaže taj kustos.\nJoš jedan od problema koji primećuje je i senzacionalizam koji se svodi na promociju samo najvećih kulturnih manifestacija i na "block baster" programe u kulturi, tj na one programe koji možda nemaju veliki kvalitet ali koji svojim kvantitetom privlače publiku. On dodaje da sve to dovodi do pitanja šta je poenta saradnje između institucija kulture i medija: da li je to samo plasiranje informacija ili je to možda i edukacija publike, kao i šta je potrebno samim novinarima da bi se ti programi kvalitetno propratili, da li postoji medijski prostor da se plasiraju informacije po sadržajima, da li u medijima postoje kulturne redakcije, da li postoje organizovani načini praćenja umetničke scene...\nErić smatra i da je potrebno više prostora za otvoreni dijalog, a ne samo za plasiranje informacija, a ponajmanje senzacionalističkih, odnosno skandala u domenu kulture i dodaje da je to ključ u rešavanju problema komunikacije između medija i institucija kulture.\n"Ono što institucije kulture očekuju je praćenje svih njihovih programa i događaja, ne samo uoči otvaranja, u slučaju muzeja izložbe, jer u muzejima jedna izložba počinje da živi tek kada se otvori", kaže Neda Knežević direktorka MIJ-a.\nOna dodaje da se od urednika kulturnih redakcija očekuje da pišu studioznije tekstove, da problematizuju teme koje institucije otvaraju, kao i da je potrebno više konstruktivne kritike.\nTakođe, smatra i da su nedovljno propraćeni prateći programi koji se organizuju za mlade, decu i druge ciljne grupe ističući da su ti programi uglavnom bogati i besplatni, a da javnost o njima nije dovoljno informisana.\n"Očekuje se i patnerska saradnja na većim projektima. MIJ ima strateški projekat posvećen 100-godišnjici nastanka Jugoslavije 1918. godine što će biti obeleženo za tri godine i na takvom projektu, na primer, Tanjug je partner MIJ-u", kaže Knežević.\nOna ukazuje da bi urednici kulturnih rubrika mogli da otvore određene rubrike koje bi bile namenjene približavanju kulturnih sadržaja mladima, ali i da bi morali da se izbore za prostor da daju širi okvir informacije koje dobiju, a ne samo da prepišu informaciju koju dobiju iz određene institucije.\nSvi smo svesni da u vremenu siromaštva u kakvom se nalazi naše društvo ne možemo očekivati posećenost medija kao što je bilo ranije, smatra Crnogorac i kao primer navodi da se nekada uspešnost neke konferencije za novinare merila brojem mikrofona na stolu i brojem kamera u publici "a toga više nema".\nOn primećuje da je konferecija za novinare kao način promovisanja skoro odumrla ukoliko ne dolazi osoba veličine nemačke kancelarke Angele Merkel ili nekog izvođača sa Exita.\n"Ono što može da zadovolji neku instituciju ili manifestaciju je da u medijima postoji osoba sa senzibilitetom koja će da promoviše određeni događaj i koja u tome neće videti lični, materijalni, politički ili bilo kakav drugi interes već koja ume da prepozna umetničku notu", smatra Crnogorac.\nOn kaže i da se dešava da je potrebno određenog urednika ili novinara "vući za rukav" što je ljudima iz kulture neprijatno.\nUkoliko u medijima postoji osoba sa senzibilitetom da prepozna kada je određenom događaju potrebno dati podršku i to na vreme plasirati javnosti to je onda "vrhunsko zadovoljenje koje mi, koji se bavimo kulturom, očekujemo", zaključuje Crnogorac.


Prijedor izrađuje stratešku procjenu uticaja rudnika „Omarska“ na životnu sredinu - GradPrijedor.com - Portal grada Prijedora\nHome»Društvo»Prijedor izrađuje stratešku procjenu uticaja rudnika „Omarska“ na životnu sredinu\nPrijedor izrađuje stratešku procjenu uticaja rudnika „Omarska“ na životnu sredinu\n4. decembra 2019. 1 Min Read\nFoto: Jaromír Chalabala – 500px.com\nGrad Prijedor odabrao je Јavnu naučnoistraživačku ustanovu Institut za zaštitu i ekologiju Republike Srpske za izradu Strateške procjene uticaja na životnu sredinu Izmjene dijela Regulacionog plana Rudnika željezne rude „Omarska“.\nIzrada procjene koju će raditi ovaj institut koštaće 4.446 KM sa uračunatim PDV-om.\nNa postupak javnih nabavki, osim ovog instituta, konkurentske zahtjeve dostavila su još dva ponuđača, ali je Institut za građevinarstvo Banjaluka ponudio višu cijenu /6.786 KM sa PDV-om/, dok je ponuda banjalučke firme „V&Z Zaštita“ odbačena kao neprihvatljiva, budući da nije ispunjavala uslove tendera.\nSkupština grada Prijedora donijela je u junu odluku o izradi Strateške procjene uticaja na životnu sredinu Izmjene dijela Regulacionog plana Rudnika željezne rude „Omarska“ i preostalog dijela područja obuhvata tog plana.\nIzmjena plana uslov je za nastavak aktivnosti na području Rudnika „Omarska“ i odvijanje drugih pratećih aktivnosti kao što su izgradnja prečistača otpadnih voda, regulacija vodotoka rijeke Gomjenice, uređenje saobraćajnih površina i izgradnja novog odlagališta otkrivke.\nOd ranije je predviđena i mogućnost tehničke i biološke rekultivacije kopova i okolnog područja u smislu ublažavanja posljedica degradacije terena pri eksploataciji rude.


Od kasabe do svetlosti velegrada VLADIČIN HAN - JuGmedia\nPOSLE ČETIRI GODINE VLASTI S GORANOM MLADENOVIĆ NA ČELU\nSportski centar nalik na one u Melburnu, Parizu i Njujorku, najlepši i najveći park na jugu Srbije ispod najlepšeg i najdužeg mosta Vrla na Koridoru 10, čija se svetla u bojama srpske zastave preko noći prelamaju na skutkanu varoš u dolini i reflektuju do planinskih sela, daju opštini Vladičin Han, vizuelno, izgled velegrada.\nOvo su na prvi pogled vidljive promene u opštini koja je do pre nekoliko godina više ličila na kasabu, sa napuštenim fabrikama i armijom nezaposlenih. Ali ono što je za meštane opštine takođe vidljivo jesu kilometri asfalatiranih ulica, regionalnih, lokalnih i atarskih puteva, novosagađeni i obnovljeni vrtići, renovirane škole, školske fiskulturne dvorane, najlepša i njabezbednija dečja igrališta, a ulagalo se i u zdravstvo, u širenje vodovodne i kanalizacione mreže, u subvencije poljoprivrednicma, stiglo se do svakog kutka.\nDobra dela i lepe vesti\n„Mnogo dobrih stvari smo uradili ali još uvek nije dovoljno, s obzirom da je Vladičin Han ktrenuo s loše pozicije, sa razorenom infrastrukturom i privredom. Rezultati su dobri, ali u narednom periodu mora da se nastavi u ovom pravcu i ovim tempom“, kaže predsednik opštine Goran Mladenović, jedan od najmlađih predsednika opštine na jugu Srbije, čiji mandat su obeležila samo dobra dela i lepe vesti, kojima nije hteo ili nije umeo da se hvali kao moderni političari.\nAsfaltiranje ulica i puteva retko se ovde odvijalo pred kamerama, tek ponekada da se zabeleži za istoriju i to samo ako su novinari raspoleženi, jer u ovoj opštini ne postoji lokalna televizija.\nModernizacija lokalne uprave radila se u tišini, korak po korak, ali danas je ona pravi servis građana, što prvo pada u oči kada se uđe u sedište zakonodavne i izvršne vlasti, u zgradu koja dominira čistim i urednim centrom varoši Vladičin Han.\nNije ovde, pričaju Hnačani, bilo ni „materijala za priče i ogovaranja“, jer je se radilo timski i transparentno i nije bilo uzavrlih političkih strasti.\n„Nije baš sve med i mleko, primanja se i dalje rastežu, ali sada već možemo na more ili u banju jer nam deca rade“, priča penzionerka nekadašnjeg giganta „Delišesa“.\nVladičin Han se od ostalih opština na jugu Srbije izdvaja i po rok festivalu Overloud, koji bi ove godine trebalo da se održi sedmi put zaredom i koji je prava poslastica za ljubitelje roka, čiji je poklonik i sam predsednik opštine, i moderne muzike sa celog juga Srbije, ali i za goste iz Makedonije i Bugarske. Ne manje zanimljiv i atraktivan je i Festivalu folklora na kome učestvuju studentske grupe sa svih kontinenata.\n„Želimo da se naši Hančani ne osećaju manje vrednima od građana u velikim centrima, pa se trudimo da im obezbedimo zanimljive kulturne sadržaje“, kaže Mladenović.\nRačun ove opštine nikada nije u blokadi, a obaveze prema izvođačima radova i građanima uvek su na vreme izmirivane. A bilo je mnogo radova samo u delu komunalne infrastrukture. Za četri godine asfaltirano je 117 kilometara ulica i puteva, izgrađeno je 7,7 kilometara vodovodne i još 5,5 kilometara kanalizacione mreže. Asfalt je stigao skoro do svakog zaseoka, ali Mladneović i njegov tim imaju još posla pred sobom.\nOd opštine do grada\n„Ako uspemo da izmestimo teški saobraćaj u industrijkoj zoni preko petlje na Gramađe, Vladičin Han će nastaviti još brže da se razvija i raste i jednoga dana sigurno preraste u grad“, kaže ovaj tihi čovek koji je budžetom raspolagao – domaćinski.\n„Drago mi je da se Vladičin Han prepoznaje po dobrim delima, po dobrim rezultatima. Za Vladičin Han vezane su samo lepe stvari“, kaže s ponosom prvi čovek opštine koja je poslednjih godina postala prepoznatljiva i po stalnom ekonomskom napretku, opština koja je polako menjala izgled, pa želja i namera da se dobije status grada nije bez osnova.\nSutra bez struje zgrade u Zlatiborskoj ulici


VojvodinaCafe - Izgradnja graničnog prelaza sa Mađarskom kod Rastine\nVest objavljena: 16.02.2018 12:19\nU "Putevima Srbije", kako prenosi Radio Dunav, ističu da će do tada biti završeni svi potrebni infrastrukturni radovi. Prva faza izgradnje saobraćajnice koja nedostaje već je završena. Za sve ove radove, uključujući i asfaltiranje deonice u dužini 1.760 metara, ishodovanje upotrebne dozvole i upis u katastar nepokretnosti, "Putevi Srbije" izdvojiće 85 miliona dinara. Opštinski put Sombor - Gakovo - Rastina biće prekategorisan u državni put drugog A reda, kada bude okončana i druga faza radova na ovom putnom pravcu.\nU sklopu proširenja i obnove lokalnog puta Sombor - Gakovo - Rastina, ka granici sa Mađarskom, radnici "Zelenila" uklanjaju stabla duž ovog puta. Prema rečima direktora "Zelenila" Miodraga Pupovca, biće uklonjeno ukupno 49 stabala topole. Zatim će se raditi takozvano "pojačano održavanje" deonice od Gakova do Rastine. Pod tim se podrazumeva proširenje puta ukupne dužine 4,6 kilometara.\nDrugu fazu radova "Putevi Srbije" će finansirati sa 140 miliona dinara. Preostalih 13,5 kilometara puta kroz Gakovo i od Gakova do Sombora svojim tehničkim karekteristikama zadovoljava uslove za proglašenje u državni put i na ovoj deonici nema potrebe za izvođenjem radova.


IZBORNA ZLOUPOTREBA VOJSKE , LAŽI I IZMIŠLJOTINE\nBroj pregleda : 6991520\n07.02.2014. / ree-Akademediasrbija\nPiše : Aleksandar Savić\nŠta je sekretar odbrane SAD Čarls Hejgel zaista rekao ministru odbrane Nebojši Rodiću, i kako je naš ministar svoju posetu SAD zloupotrebio u korist stranačkih interesa..\nKada je ministar odbrane Nebojša Rodić, bivši generalni sekretar predsednika republike i direktor BIA, osoba od posebnog poverenja Tomislava Nikolića i bliski saradnik Aleksandra Vučića, za tajming tekućih kadrovskih promena u Ministarstvu odbrane planirao dan kada su hapšeni pripadnici DB-a osumnjičeni za likvidaciju novinara Slavka Ćuruvije 1999. godine, dobrim poznavaocima prilika to se učinilo najblaže rečeno čudnim. Razrešenja direktora VBA, VOA i inspektora za kontrolu rada vojnih tajnih službi u istom danu kada se posle 15 godina hapse osumnjičeni za učešće u likvidaciji Slavka Ćuruvije, javnost bi zasigurno protumačila u kontekstu odgovornosti i umešanosti Vojske u taj svirepi zločin.\nKako Nebojša Rodić nije politički diletant, ostaje otvoreno pitanje zašto je baš za taj dan planirao kadrovske promene u sistemu odbrane, od čega ga je u smislu tajminga odgovorio Aleksandar Vučić na njihovom sastanku u Karađorđevu, pomerivši to pitanje za sednicu Vlade koja je održana 17. januara, na kojoj se Vučić nije pojavio, što je redak slučaj, iako je telefonski konsultovan u vezi sa glasanjem na samoj sednici Vlade.\nInteresantno je sa aspekta nacionalne bezbednosti i državnih interesa zašto su se razrešavali direktori VOA i VBA, a istovremeno nisu imenovani novi direktori. Tako su vojne tajne službe ostale obezglavljene u trenutku kada je i Rodiću i Vučiću i Nikoliću bilo poznato da Srbija kroz desetak dana ulazi u vanredne parlamentarne izbore, što uvek samo po sebi predstavlja period političke i državne nestabilnosti.\nKakav je to interes, državni zasigurno nije, a ne bi se reklo ni lični Aleksandra Vučića, s obzirom na to da njega, za razliku od drugih državnih funkcionera, ne obezbeđuje MUP, već upravo Vojska.\nOno što svakako predstavlja krajnje čudan razvoj događaja u Ministarstvu odbrane i čudno postupanje ministra Nebojše Rodića jeste njegova višednevna poseta SAD protekle nedelje. Iako je Rodić iskazao lično nezadovoljstvo iznenadnom korekcijom protokola njegove višednevne posete SAD od strane Pentagona, doživevši to kao spuštanje njegove posete na niži nivo od prvobitno planiranog, za dobre poznavaoce prilika skandalozno iznenađenje bilo je saopštenje za javnost MO od 28. januara, u kojem se našla rečenica, koje nema u saopštenju za javnost Pentagona o poseti srpskog ministra odbrane.\nU saopštenju za javnost ministra odbrane Nebojše Rodića našla se izmišljena rečenica:\n„Sekretar odbrane Hejgel je posebno istakao da ceni hrabrost Vlade i prvog potpredsednika zbog političke odluke o održavanju vanrednih parlamentarnih izbora u Republici Srbiji, što predstavlja ’mudru odluku koja treba da potvrdi da je volja građana u pravcu dosadašnjih energičnih i odlučnih reformskih procesa’.“\nKako do sada nijedan američki zvaničnik ništa slično nije izjavio, i posebno što je jedna takva izjava netipična za vojno-diplomatske odnose Srbije i SAD, ona zvuči kao tipičan pokušaj zloupotrebe Vojske Srbije u stranačke i predizborne svrhe SNS-a. „Akter“ se pisano obratio američkoj administraciji za potvrdu autentičnosti i komentar na navedenu rečenicu iz saopštenja Nebojše Rodića.\nAmerička administracija u pisanom odgovoru „Akteru“ nije potvrdila autentičnost navoda iz saopštenja ministra Rodića, a njihov komentar na navode glasi: „SAD veruju da su politička pitanja kao što je vreme izbora unutrašnja stvar, o čemu odlučuju građani Srbije.“\nAko je namera ministra Rodića bila da takvim navodima u svom saopštenju za javnost potpomogne SNS-u i njegovom lideru Aleksandru Vučiću, nije im time pomogao. Ako mu je bila namera da potpomogne odnose Pentagona i Vojske Srbije, nije im doprineo, naprotiv.\nPrenosimo vam u celosti saopštenje za javnost Ministarstva odbrane:\n„Ministar odbrane Republike Srbije Nebojša Rodić se prvog dana zvanične radne posete sastao u Pentagonu sa sekretarom odbrane Sjedinjenih Država Čarlsom Hejgelom. Sagovornici su razmenili mišljenja o političko-bezbednosnoj situaciji u regionu i obostrano pozdravili postignute rezultate u razvoju regionalne i bilateralne vojne saradnje, i naglasili da će u narednom periodu, uprkos finansijskoj krizi, nastaviti sa njenim daljim unapređenjem, ali i izgradnjom odnosa dveju zemalja u celini. Sekretar odbrane Hejgel čestitao je otpočinjanje procesa pristupnih pregovora Republike Srbije i pozdravio napore koje Vlada Republike Srbije ulaže u uspeh dijaloga i normalizaciju odnosa sa Prištinom.\nMinistar odbrane Rodić se zahvalio Vladi SAD na pomoći i podršci kroz Programe bezbednosne podrške, posebno izraženoj kroz programe školovanja i usavršavanja, modernizacije i opremanja deklarisanih jedinica Vojske Srbije, daljeg razvoja i opremanja Centra za obuku jedinica za multinacionalne operacije na bazi ’Jug’, kao i Program državnog partnerstva sa Nacionalnom gardom Ohajo. Upoznao je sa trenutnim stepenom angažovanja pripadnika Vojske Srbije u multinacionalnim operacijama pod okriljem Ujedinjenih nacija i Evropske unije, kao i o planovima i prioritetima budućeg angažovanja. Posebno je naglasio značaj projekata ’Humanitarne asistencije’ koji su izuzetno pozitivno propraćeni od strane celokupne javnosti u Republici Srbiji i sigurno doprinose daljem unapređenju sveukupnih odnosa dveju zemalja. Jedan od bitnih resursa, koji će u narednom periodu unaprediti saradnju u oblasti odbrane jesu kapaciteti i ekspertiza iz oblasti vojne medicine.\nKao prioritete buduće saradnje ministar Rodić je označio nastavak organizacije zajedničkih vežbi i obuke, modernizaciju i opremanje deklarisanih snaga Vojske Srbije, kao i edukaciju i stručno usavršavanje pripadnika Ministarstva odbrane i Vojske Srbije. U tom kontekstu istakao je značaj organizacije vežbi PLATINUM WOLF 14 i 15, odnosno LOGEX 15 u Republici Srbiji, što ne predstavlja samo pokazatelj uspešne bilateralne vojne saradnje, već progresa, odnosno evolucije iste u regionalni karakter.\nNaglasivši značaj otpočetih integrativnih procesa ka EU i dijaloga Beograda i Prištine, istaknuta je neophodnost održavanja mirnog i stabilnog bezbednosnog okruženja u regionu, posebno na teritoriji KiM, čije bi narušavanje moglo ozbiljno da poremeti navedene procese. Kao preduslov ostvarivanja ovog zajedničkog cilja, naglašen je značaj održavanja aktuelnog nivoa angažovanja snaga KFOR i kontinuiteta uspostavljenih modela međusobne saradnje.\nSekretar odbrane Hejgel je posebno istakao da ceni hrabrost Vlade i prvog potpredsednika zbog političke odluke o održavanju vanrednih parlamentarnih izbora u Republici Srbiji, što predstavlja ’mudru odluku koja treba da potvrdi da je volja građana u pravcu dosadašnjih energičnih i odlučnih reformskih procesa’. Istakao je značaj evidentnog i vidljivog unapređenja regionalne saradnje i prepoznatljivost uloge koju ima Republika Srbija, odnosno samo Ministarstvo odbrane. Naglasio je da ceni proaktivni pristup Republike Srbije u obezbeđenju stabilnog i predvidivog bezbednosnog okruženja i podrške integrativnim procesima u regionu.\nMinistar odbrane Rodić i sekretar odbrane Hejgel potpisali su Sporazum Vlade Republike Srbije i Vlade Sjedinjenih Američkih Država u vezi sa bezbednosnim merama za zaštitu tajnih vojnih podataka, koji će, kako je obostrano zaključeno, dodatno snažno doprineti unapređenju saradnje u oblasti odbrane u kvalitativnom smislu. Navedeni sporazum će najviše doprineti razvoju saradnje u oblasti obaveštajno-bezbednosne i naučno-istraživačke delatnosti, i odraziti se na kvalitet obuke i zajedničkih vežbovnih aktivnosti jedinica Vojske Srbije i oružanih snaga Sjedinjenih Država.\nPre susreta u Pentagonu, ministar Rodić je, uz vojne počasti, položio venac na Grob neznanom junaku iz Prvog svetskog rata na Vojnom groblju Arlington.“\nA šta samo stoji u saopštenju za javnost Pentagona, prenosimo vam u celosti:\n„Sekretar za odbranu Čak Hejgel sastao se sa ministrom odbrane Srbije Nebojšom Rodićem danas u Pentagonu, gde su razgovarali o mogućem širenju vojne saradnje između dveju zemalja. Sekretar Hejgel imao je zadovoljstvo da se pridruži ministru Rodiću u potpisivanju sporazuma o opštoj poverljivosti vojnih informacija, koji će obezbediti mere za zaštitu tajnih vojnih podataka. Sekretar Hejgel je pozdravio doprinos Srbije mirovnim operacijama i njeno liderstvo u Balkanskoj medicinskoj operativnoj grupi. Odluka Srbije da bude domaćin bilateralnim i multinacionalnim vežbama takođe demonstrira širenje naše saradnje u sektoru odbrane.\nKonačno, Hejgel i Rodić, razgovarali su o regionalnim bezbednosnim problemima na Balkanu, i načinima da se što bolje iskoristi pozitivan zamah u dijalogu na relaciji Srbija– Kosovo. Sekretar Hejgel pohvalio je napredak Srbije i Kosova u procesu normalizacije odnosa i istakao pozitivan uticaj ministra Rodića u obezbeđivanju regionalne saradnje.“\nOpšte je poznata činjenica da je iz godine u godinu Vojska Srbije institucija sa najvećim poverenjem građana. Iako ni blizu savršena, ona predstavlja najočuvaniju i najdepolitizovaniju državnu instituciju, a time i najzdraviji stub nacionalne bezbednosti Srbije, sa čime se očigledno ne slaže doskorašnji direktor BIA i aktuelni ministar odbrane.


ŠTA ĆE DODIK NA OVO REĆI: BiH učestvovala u radu sastanka Vojnog komiteta NATO saveza, evo šta je dogovoreno | Bosniaks.info\nHome/Vijesti/ŠTA ĆE DODIK NA OVO REĆI: BiH učestvovala u radu sastanka Vojnog komiteta NATO saveza, evo šta je dogovoreno\nŠTA ĆE DODIK NA OVO REĆI: BiH učestvovala u radu sastanka Vojnog komiteta NATO saveza, evo šta je dogovoreno\nZanimljivo je da Milorad Dodik i dalje negira da je tim dokumentom, Programom reformi, na koji je stavio svoj potpis BiH ušla u posljednju pripremnu fazu za prijem u članstvo NATO saveza.\nNačelnik Zajedničkog štaba Oružanih snaga BiH generalpukovnik Senad Mašović učestvovao je na sastanku Vojnog komiteta NATO-a na nivou načelnika štabova, koji je održan 14. januara u sjedištu NATO-a u Briselu, saopšteno je iz Ministrarstva odbrane BiH.\nTokom sastanka razgovarano je o trenutnoj bezbjednosnoj i političkoj situaciji u Afganistanu te provođenju zadataka u novim okolnostima koje karakterišu postizborni proces, vođenje mirovnih pregovora i narastajuće tenzije u regiji.\nTom prilikom, načelnici štabova su razmijenili mišljenja i stavove sa prijedlozima budućih aktivnosti. Na kraju, izrazili su podršku komandantu misije „Odlučna podrška“ i potvrdili svoju opredijeljenost za nastavak provođenja misije do ispunjenja uslova za potpunu tranziciju odgovornosti za sigurnost na afganistanske snage.\nU saopštenju se navodi da je, na marginama sastanka, general Mašović imao kratke susrete sa načelnicima štabova oružanih snaga Republike Turske, Republike Hrvatske i Gruzije.\nKao uvod u današnji sastanak, 13. januara u organizaciji predsjedavajućeg Vojnog odbora NATO-a generala Stuarta Peacha upriličen je i službeni prijem za načelnike štabova i vojne predstavnike zemalja članica i operativnih partnera.\nTokom službenog prijema general Mašović se sastao i razgovarao sa domaćinom prijema, generalom Peachom, a između ostalih i sa generalpukovnikom Todom Woltersom – SACEUR, te načelnicima Savezne Republike Njemačke i Grčke.\nPored učešća na navedenom sastanku, general Mašović je posjetio Vojnu misiju BiH pri NATO-u gdje se sastao sa novoimenovanim šefom Misije BiH pri NATO-U u Briselu, ambasadorom Mitrom Kujundžićem.\nTokom sastanaka u Vojnim dijelu misije BiH pri NATO-u, general Mašović je informativnim brifingom brigadira Čajića upoznat o trenutnim i budućim aktivnostima Vojne misije BiH pri NATO-u, s posebnim osvrtom na eventualnu buduću saradnju sa Evropskom odbrambenom agencijom – EDA, stoji u saopštenju Ministarstva odbrane BiH.\nOvim je očito počela da se ativnije realizuje saradnja BiH sa NATO savezom koja proizilazi iz Programa reformi BiH, koji su pred kraj prošle godine potpisali članovi Predsjedništva BiH Željko Komšić, Šefik Džaferović i Milorad Dodik i doastavili u sjedište NATO u Brisel.


Dusan Korica - 5/26 - AUTOMOBILI\n04/08/2020 1:24:08 AM\nNASLOVNA / Dusan Korica (strana 5)\nMisteriozni Aspark Owl superautomobil imao je oficijelnu svetsku premijeru na Sajmu automobila u Frankfurtu. Owl dolazi iz Japana i gotovo u potpunosti je sazdan od ugljeničnih vlakana. Pogon je kompletno električni sa snagom od oko 1000 KS. Kompanija je hrabro najavila da će automobil ubrzavati od 0-100 km/h za manje …\nLeteći automobil AeroMobil 4.0 “sleteo” u Frankfurt\nDusan Korica 17/09/2017\tVESTI\nSlovačka kompanija AeroMobil je na Sajmu automobila u Frankfurtu predstavila prototip letećeg automobila. Automobil AeroMobil 4.0 predstavlja značajno unaprijeđenu verziju originalnog 1.0 prototipa, koji je predstavljen još 1990. godine. Najnoviji prototip je prvobitno otkriven u aprilu, a donosi stotine poboljšanja u odnosu na koncept 3.0, koji je debitovao 2014. godine. …\nDusan Korica 16/09/2017\tVESTI\nPosle odluke Vlade Srbije da se u pogonima Zastava-kamiona formira vojna fabrika Zastava tervo Kragujevac Vlada Srbije je odlučila – domaća namenska industrija dobija još jednu fabriku, i to u Kragujevcu. Preciznije rečeno, Vlada Srbije usvojila je Zaključak kojim se omogućava da se u fabrici Zastava kamioni formira fabrika za …\nDusan Korica 15/09/2017\tVESTI\nBMW-ove Serije 7 i 8, hibridni i8, kao i X7 nosiće novu značku. Plavo-beli propeler odlazi u prošlost, bar što se tiče najluksuznijih modela Bavaraca. Na njegovo mesto stiže crno-beli logo ispod kojeg će se naći i puno ime kompanije “Bayerische Motoren Werke”, kako bi se naglasila istorija i kvalitet …\nKina planira da obustavi prodaju i benzinaca i dizelaša\nKako prenosi Beta, Kina je objavila da namerava da okonča prodaju i benzinaca i dizel automobila, čime se pridružila Francuskoj i Velikoj Britaniji. Ministarstvo industrije Kine radi na rokovima za prestanak proizvodnje i prodaje automobila s tradicionalnim motorima i promovisaće razvoj električne tehnologije, javili su danas kineski državni mediji, navodeći …\nPage 5 of 26« Prvi...«34567\t»\t1020...Poslednji »


Pad prihoda od RTV takse i drugih izvora u prvih šest mjeseci 2014. godine\nPreliminarni poslovni rezultati o poslovanju Radio-televizije BiH (BHRT) za prvih šest mjeseci ove godine, o kojima je Upravni odbor informisan na jučerašnjoj sjednici, pokazuju pogoršanje finansijske situacije, odnosno pad prihoda od RTV takse i drugih izvora, što je dovelo do gubitka u poslovanju u visini od približno 400.000 KM.\nUpravni odbor pozvao je menadžment da hitno predloži mjere finansijske konsolidacije, štednje u poslovanju, te da se na septembarskoj sjednici Upravnog odbora razmatraju akcioni planovi restruktuisanja BHRT-a.\nIstovremeno, biće intenzivirani napori na pronalasku novog načina ubiranja RTV takse zajedno sa RTV Federacije BiH i RTV Republike Srpske, a usaglašeni model finansiranja predložiće se Parlamentu BiH.\nMenadžment BHRT-a će, po nalogu Upravnog odbora, nastaviti razgovori sa operaterima telekoma kako bi se RTV taksa, koja predstavlja zakonsku obavezu, uvrstila u račune za usluge gledanja TV putem kablovskih operatera, a u slučaju ignorisanja ove zakonske obaveze od strane telekoma, Menadžment je dužan sudski zaštititi interese BHRT-a.\nUpravni odbor BHRT-a razmotrio je i informaciju o realizaciji projekta "Brazil 2014", pripremama za "Sarajevo film festival", medijskoj kampanji procesa digitalizacije u BiH i druga pitanja.\nTakođer, razmatrane su i aktivnosti u vezi priprema za predstojeću sjednicu Odbora sistema na kojoj će glavna tema biti problemi naplate RTV takse


MALIŠANI VRTIĆA LASTA IZ GOLUPCA PROSLAVILI NOVOGODIŠNJE I BOŽIĆNE PRAZNIKE\n14 Jan 2020, 16:45 Golubac SatTv Ljubiša Nastasijević\nPovodom obeležavanja Novogodišnjih i božićnih praznika u Predškolskoj ustanovi „Lasta“ u Golupcu realizovane su sve aktivnosti koji su bile predviđene planom Novogodišnje nedelje na radost dece, roditelja, zaposlenih, kao i sugrađana.\nNovogodišnje radionice, pozorišne predstave sa Deda Mrazom, šeširijade, podele novogodišnjih poklona, muzičke igraonice, novogodišnje priredbe učinile su da novogodišnje i božićne praznike učinimo deci što lepšim i nezaboravnim.\nKako smo čuli od direktorke predškolske ustanove ,,Lasta’’ iz ovog grada na Dunavu Milene Đurđević, svake godine zalaganjem svih zaposlenih trudimo se da Novogodišnje i božićne praznike učinimo deci što lepšim.\nNa poziv Narodne biblioteke bili smo učesnici Novogodišnje predstave za decu „Prava je stvar novogodišnji dar“ kao i Novogodišnji humanitarni kulturno-umetnički program I prodajnu izložbu učeničkih radova,suvenira,raznih ukrasnih predmeta, slika i crteža za prikupljanje novčanih sredstava za lečenje male Magdalene Marković iz Dvorišta kod Golupca .\n- Uključili smo sve bitne aktere za realizaciju naših aktivnosti, počev od roditelja koji su naši najvažniji partneri do institucija i resursa u okruženju, kako bi deci učinili svaki trenutak posebnim. Praznici pružaju pregrš momenata kada deca i odrasli mogu zajedno da se prepuste mašti i čaroliji. Neka ih dete pamti.Tako će u svoj veliki život poneti sigurnost, smirenost, ljubav i zrelije suočavanje sa raznim iskušenjima i preprekama, . Zahvaljujemo se svim institucijama koje su nam pomogle u realizaciji ovako značajnih aktivnosti za decu i njihovo odrastanje uz sve najlepše želje u novoj 2020. Godini.naglasilla je direktorka Milena Đurđević.


Lokalne pčelare godinama muči ista briga: da li je rešenje problema na vidiku? – PODGORAC.INFO\nHome/VESTI SA LOKALA/Lokalne pčelare godinama muči ista briga: da li je rešenje problema na vidiku?\nLokalne pčelare godinama muči ista briga: da li je rešenje problema na vidiku?\nSuzana Gligorić December 17, 2021\tVESTI SA LOKALA Comments Off on Lokalne pčelare godinama muči ista briga: da li je rešenje problema na vidiku?\nZbog problema sa selećim pčelinjacima koji Opština Osečina ima godinama unazad, 16.12.2021. godine odžan je sastanak na kom su prisustvovali rukovodilac republičke veterinarske inspekcije Dragan Živanović, opštinski inspektori, predstavnici pčelarskih udruženja i predsednik opštine Osečina Nikola Tomić.\nPo rečima Aleksandra Nikolića, predsednika pčelarskog udruženja “Pera Jovanović-Komirićanac” medonosnih pašnjaka ima za sve, ali najveći problem i strah kod lokalnih pčelara je zdravstveno stanje selećih pčelinjaka.\nLokalni inspektori su naglasili da ono što otežava nadzor u ovoj oblasti jeste identifikacija vlasnika selećih pčelinjaka koji dolaze uglavnom noću, i nakon ostavljanja kamiona skidaju registarske tablice.\nPo izjavi veterinarskog inspektora prvi koraci su da udruženje odredi poverenika pašnog reda, i da se na osnovu dosadašnjih saznanja napravi spisak vlasnika koji izdaju svoje parcele. Prednost je informacija da je lokalna inspekcija u Osečini u saradnji sa udruženjem pčelara uradila katastar stacionarnih pčelinjaka koji sadrži podatke o lokaciji, vlasnicima i brojem društava.\nNa kraju sastanka donet je zaključak da se pre sezone organizuje sastanak sa svim subjektima od značaja – veterinarskim službama, policijom, poljoprivrednom i veterinarskom inspekcijom, udruženjima i lokalnom inspekcijom kako bi se zajedničkim angažovanjem uredilo postavljanje selećih pčelinjaka.\nPravilnikom o uslovima i načinu gajenja i selidbe pčela, sadržini uverenja o transportu, kao i o uslovima za izdavanje saglasnosti da pčelari iz drugih zemalja mogu koristiti pčelinju pašu na teritoriji Republike Srbije (“Sl. glasnik RS”, br. 73/2010) propisani su uslovi udaljenosti, postavljanja leta košnica i ostalo.\nPravilnik možete preuzeti sa sledećeg linka:Pravilnik\nPrevious PREDSTAVLjANjE OPŠTINE OSEČINA U EMISIJI „ŠARENICA“\nNext Donacija „Europroma“ – 1300 paketa pomoći


Vanredna situacija u Crnoj Travi – zavejani bez struje i telefona - Sputnjik Srbija\nVanredna situacija u Crnoj Travi – zavejani bez struje i telefona\n13:45 28.01.2021 (osveženo 13:46 28.01.2021) Preuzmite kraći link\nNa teritoriji opštine Crna Trava proglašena je vanredna situacija zbog snežne mećave, koja od preksinoć ne prestaje. Svi stanovnici te opštine su bez električne energije i telefonije, prenosi RTS i dodaje da ne rade ni fiksni ni mobilni telefoni.\nNavodi se da sneg i dalje pada, da je visina snežnog pokrivača u samom mestu oko 50 centimetara, dok su u selima nanosi i preko jednog metra.\nSvi putni pravci sem glavnog od Vlasotinca ka Crnoj Travi su neprohodni i ne može se doći ni do jednog sela.\nOtežan je rad svih službi, posebno komunalnih i zdravstvenih, prenosi Tanjug.\nmećava, vanredna situacija, Crna Trava


Završeno ročište direktoru OSA-e: Osmica znao da će biti uhapšen, boravio na tajnoj lokaciji\nPritvor je zatražen zbog bojazni da će osumnjičeni ponoviti krivično djelo, utjecati na svjedoke i sakriti dokaze te da bi puštanjem na slobodu moglo doći do uznemirenja javnosti.\nA. Aljimi- M. Aščić. 16.07.2021\nAVAZ NA LICU MJESTA Završeno ročište direktoru OSA-e: Osmica znao da će biti uhapšen, boravio na tajnoj lokaciji\nAdvokat Osmice Mulalić u Sudu BiH Foto: Avaz\nZavršeno je sudsko ročište po prijedlogu Tužilaštva BiH da se uhapšenom Osmanu Mehmedagiću Osmici, direktoru OSA-e odredi jednomjesečni pritvor.\nRočište u Sudu BiH počelo je 8.30 sati, a završeno je, kako javlja reporter "Avaza" s lica mjesta prije pet minuta.\nTužilaštvo je tokom ročišta navelo da je dan prije hapšenja Osmice, pripadnik OSA-e i prijatelj Mehmedagića Muhamed Pekić kontaktirao jedng policijskog službenika MUP-a KS kako bi se uvjerio da li je njegovo saznanje i saznanje generalnog direktora tačno, da će Mehmedagić biti uhapšen.\nTužilac Oleg Čavka, kazao je da je akt Tužilaštva BiH prema MUP-u KS upućen u ponedjeljak 12.jula i da odd tog dana Mehmedagić nije boravio na kućnoj adresi, nego na tajnoj lokaciji, što su službenici saznali prilikom razgovora sa njegovom suprugom Amelom Šehović.\nMehmedagićeva odbrana danas je zatražila da se on pusti na slobodu navodeći da je uhapšen nezakonito.\nDirektora OSA-e, podsjećamo, prekjučer su, prema naredbi Tužilaštva BiH, uhapsili pripadnici MUP-a KS. Kako je zvanično saopćeno iz Tužilaštva BiH, Mehmedagić se tereti za krivična djela zloupotreba položaja ili ovlasti, krivotvorenje isprave i pranje novca, a pritvor je zatražen zbog bojazni da će osumnjičeni ponoviti krivično djelo, utjecati na svjedoke i sakriti dokaze te da bi puštanjem na slobodu moglo doći do uznemirenja javnosti.\nOsmica se sumnjiči da je počinio krivično djelo pranje novca, jer je itekako sporno kojim novcem je kupio i renovirao dvije kuće u sarajevskom naselju Aneks, u čiju obnovu je, navodno, uloženo blizu milion maraka.\nOsman Mehmedagic Osmica Sud BiH


Dan online - Drustvo: Đukanović je diktator - 2019-02-07\nDrustvo REAKCIJE NA FH IZVJEŠTAJ Đukanović je diktator\nGrađanski pokret URA ocijenio je da je izvještaj Fridom hausa (FH), koji je dao negativne ocjene o nivou slobode i stepenu demokratije u Crnoj Gori, dodatni pokazatelj da je krajnje vrijeme da Milo Đukanović ode sa političke scene. Ističu da su sve izraženije ocjene međunarodne zajednice da je u Crnoj Gori na snazi diktatorski režim i daĐukanović nema podršku međunarodnih partnera.\n– Izvještaj FH je vrlo jasan i decidan. U Crnoj Gori nema adekvatne slobode medija, istraživačko novinarstvo je permanentno pod pritiskom vlasti, demokratija gotovo i da ne postoji, izbori predstavljaju simuliranje demokratskih procesa, a sva moć se konsoliduje oko jednog čovjeka. Milo Đukanović svakim danom dodatno urušava ugled države – poručuju iz GP URA.\nU SDP-u smatraju da izvještaji o Crnoj Gori pokazuju radikalan pad svih pokazatelja vezanih za ekonomske slobode, nedostatak strukturalnih reformi, pojačano prisustvo korupcije i nedostatak političke volje da se sa njom obračuna.


RTCG - Radio Televizija Crne Gore - Nacionalni javni servis :: Region :: Zastoj u procesu pomirenja na Z. Balkanu\nKOMESAR EU 21. 11. 2017. 19:27 >> 18:57 3\nZastoj u procesu pomirenja na Z. Balkanu\nKomesar Savjeta Evrope za ljudska prava Nils Muižnieks izrazio je zabrinutost zbog zastoja u procesu pomirenja u zemljama Zapadnog Balkana gdje etničke i druge podjele prevladavaju, navodi se u izvještaju poslije posjete regionu.\n"Ovi zastoji se posebno odnose na odbijanje genocida, uzdizanje ratnih zločinaca i pokušaje rehabilitacije osoba umiješanih u zločine počinjene tokom ratova 1990-ih. Šta više, podjele su pojačane istorijskim revizionizmom vezanim za Drugi svjetski rat, zapaljivim govorom nekih političkih vođa i upornim nastavljanjem etničke segregacije u obrazovanju", napisao je Muižnieks u najnovijem komentaru o ljudskim pravima objavljenom danas, prenosi u saopštenju Savjet Evrope.\nMuižnieks je rekao da je krajnje vrijeme da političke vođe regiona počnu da rade zajedno da se suoče sa problemima iz prošlosti i da izgrade zajedničku viziju budućnosti.\n"Sadašnji znaci regresije u regionu rizikuju da ugroze napredak ostvaren do sada. Da bi se zaustavili ovi negativni trendovi, a oslanjajući se na lekcije iz prošlosti, svi politički akteri treba da stave po strani svoje kratkoročne političke ciljeve i da se usredsrijede na jačanje socijalne kohezije umjesto na jačanje etničkih podjela", napisao je on.\nPotrebno je da neriješeni slučajevi nestalih osoba budu stavljeni visoko na listu prioriteta, da se svim žrtvama obezbijede odgovarajuće, brze i efikasne reparacije. Potrebno je ukloniti sve pravne odredbe koje diskriminišu direktno ili indirektno protivi civilnih žrtava rata koje pripadaju određenim etničkim grupama.\nPotrebno je da se osigura puna odgovornost za zločine načinjene za vrijeme rata, i poboljša regionalna saradnja u toj oblasti, navodi se u saopštenju.\nRad na stvaranju uslova za vraćanje interno raseljenih lica i izbjeglica mora da ide dalje od obezbjeđenja odgovarajućeg smještaja i da obuhvati pristup svim ekonomskim i socijalnim pravima, naveo je Muižnieks. Nekažnjivost za zločine motivisane mržnjom ili etničkom ili drugom diskriminacijom mora biti iskorijenjena, i sve države treba sistematski da podižu svijest javnosti o tome.\nTakođe je komesar SE ukazao da je segregacija po etničkoj osnovi u obrazovanju nedopustiva i mora biti iskorijenjena.\nDržave treba da izmijene svoje obrazovne sisteme i investiraju u škole da bi prenijeli mladim generacijama vrijednosti tolerancije i diverziteta kroz obrazovanje o ljudskim pravima, učenju o građanskim pravima i objektivnim prikazima istorije.\nOn je rekao da je važno da se ustanovi istina o nestalim osobama. Ukazao je da je ustanovljeno šta se desilo za više od trećine od gotovo 40.000 nestalih tokom ratova 1990-ih u regionu, što je učinak bez predsedana na globalnom nivou. Ipak je ukazao da je uspješno zaključenje tog procesa spriječeno zbog nedostatka političke volje i nedovoljnih finansijskih i ljudskih resursa za ekshumacije i rad patologa.\nKomesar Savjeta Evrope je rekao da je pronađeno nekoliko važnih masovnih grobnica, uključujući u Tomašici i na Korićanskim stijenama u Bosni i u Rudnici u Srbiji ali da će biti malo ili nikakvog napretka u toj oblasti bez iskrenog političkog dijaloga na regionalnom nivou i bez otvaranja svih vojnih i policijskih arhiva koji bi mogli da sadrže važne informacije o nestalim.\nTakođe je ponovio da je potrebno da se počinioci teških kršenja ljudskih prava i humanitarnog prava izvedu pred lice pravde. Nekažnjivost ohrabruje činjenje i ponavljanje zločina, zadaje dodatne patnje žrtvama i ima negativne posljedice na vladavinu prava i javno povjerenje u pravdu, rekao je Muižnieks.\nRekao je da je bitno da se za Haški tribunal, koji završava svoj rad u decembru ove godine, istakne njegova ključna uloga u obezbjeđivanju preuzimanja odgovornosti za teška kršenja ljudskih prava.\n"Nasljeđe tog suda treba da se predstavi i objasni javnosti u regionu na nepristrasan i ubjedljiv način, uključujući putem obrazovanja, a njegova ogromna baza dokaza i pojedinačnih slučajeva treba i dalje da se koristi u relevantnim domaćim suđenjima", rekao je Muižnieks.\nPo njegovim riječima, primijećeni su neki pozitivni slučajevi u suđenju ratnim zločinima na nacionalnom nivou ali ipak se borba protiv nekažnjivosti kreće suviše sporo i postoji i dalje više ozbiljnih nedostatka. Kao primjer naveo je Hrvatsku i Srbiju gdje su krivični postupci do sada samo obuhvatali niže rangirane policijske i vojne zvaničnike.\nUkazao je i na Kosovo gdje rad na kompleksnim slučajevima ratnih zločina predstavlja ozbiljan izazov za domaći pravni sistem zbog strukturnih problema i slabog povjerenja u institucije.


Potencijal održivog razvoja poljoprivrede je u mladima i digitalizaciji - Sve o novcu\nHome\tFinews\tPotencijal održivog razvoja poljoprivrede je u mladima i digitalizaciji\nKompanija DDOR osiguranje, tradicionalno prepoznata kao ključna institucija za saradnju u obezbeđivanju održivosti poljoprivredne proizvodnje, pruža punu podršku aktivnostima Srpskog udruženja mladih poljoprivrednika (SUMP) koje nastoji da ovu značajnu industrijsku granu afirmiše i razvija u populaciji mladih profesionalaca. Potvrda za ovu tvrdnju i želju za približavanjem i mlađoj populaciji poljoprivrednika, je i činjenica da je DDOR osiguranje, kao lider na tržištu, predstavilo mobilnu aplikaciju DDOR TERRA, razvijenu u saradnji sa renomiranom institucijom za upotrebu digitalne tehnologije u poljoprivredi – Institutom BioSens. Na konferenciji “Mladi poljoprivrednici u Srbiji i EU” organizovane na štandu Pokrajinskog sekretarijata za poljoprivredu, vodoprivredu i šumarstvo prvog dana 89. međunarodnog poljoprivrednog sajma u Novom Sadu, predstavljena je trenutna situacija u osiguranju u poljoprivredi, mogućnosti za kvalitetniju zaštitu useva i plodova, ali i životinja i poljoprivredne mehanizacije.\nPovodom otvaranja 89. međunarodnog poljoprivrednog sajma, Frančesko Maši, predsednik Izvršnog odbora DDOR osiguranja, izjavio je: „Kako smo svedoci velikog uticaja klimatskih promena na poljoprivrednu proizvodnju, a time i na čitavu prehrambenu industriju, ostajemo snažno posvećeni zaštiti životne sredine i borbi protiv klimatskih promena, koje imaju ogroman uticaj na nepovoljne vremenske uslove i prirodne katastrofe. Zbog toga je za DDOR i Unipol, našu matičnu grupaciju, jedan od ciljeva za postizanje Agende 2030, između ostalog, i cilj 13 – Akcija za klimu. Kao osiguravači, uvek smo štitili naše klijente od ovih rizika i postaje nam jasno da su tradicionalne analize zastarele. Zbog toga moramo da razvijemo nove i sofisticiranije modele predviđanja koji mogu da definišu nove scenarije verovatnoće, omogućavajući nam da kvalitetno predvidimo određene rizike i trendove. Na osnovu tradicije i iskustva DDOR-a i naše Unipol grupe, uvereni smo da ćemo nastaviti da pružamo klijentima adekvatnu zaštitu njihove imovine i vrednosti.“\n„Osigurane površine u Srbiji su na nivou od 12-15%, a u Vojvodini od 15-18% ukupnih obradivih površina. U poređenju sa Evropom, možemo da kažemo da je naše tržište u razvojnoj fazi. Uzimajući u obzir klimatske promene koje nas ne štede u poslednjim godinama, kao i podršku države kroz subvencije, nameće se konstatacija da je osiguranje u poljoprivredi nije trošak nego investicija koja će se kad-tad isplatiti. Kompanija DDOR osiguranje već 75 godina slovi za partnera poljoprivrednih proizvođača, ali i svih drugih učesnika u agro lancu. Naša platforma DDOR TERRA se uspešno koristi više od godinu dana, a naši korisnici sve više prepoznaju značaj mogućnosti prijave šteta sa svojih njiva i voćnjaka. Naravno, mlađa generacija poljoprivrednika je brže i lakše usvojila aplikaciju, više je koristi, pa čak je i preporučuje svojim prijateljima i kolegama. Značajno je istaći da DDOR TERRA jeste besplatna za sve klijente sa polisom osiguranja useva i plodova ugovorenu kod DDOR-a. Podrška SUMP i njihovim aktivnostima postala je već uobičajena za nas, a partnerstvo prirodno jer iskreno verujemo da je razvoj poljoprivrede u budućnosti oslonjen na generacije koje dolaze i na korišćenje novih tehničko-tehnoloških rešenja za sticanje komparativne prednosti kako na domaćem, tako i na tržištu Evrope i sveta,“ izjavio je Lazar Bogdanović, direktor Sektora za osiguranje poljoprivrede DDOR osiguranja.\nPredstavnici DDOR osiguranja biće prisutni na 89. međunarodnom poljoprivrednom sajmu u okviru zajedničkog izložbenog prostora svog dugogodišnjeg partnera Zadružnog saveza Vojvodine u Hali 1 i pružaće svim zainteresovanim posetiocima informacije o proizvodima i uslugama osiguranja u poljoprivredi, ali svim drugim oblicima obezbeđivanja imovine i života.\nDa podsetimo, DDOR TERRA je jedinstveno tehnološko rešenje namenjeno svim poljoprivrednim proizvođačima, koji od sada mogu da pomoću pametnog telefona imaju pregled svojih aktivnih polisa osiguranja useva i plodova, ali i da brzo i lako prijave štetu koja eventualno nastane na njihovom polju ili voćnjaku. Aplikacija je razvijena sa Institutom BioSens, evropskim liderom u razvoju agrotehnoloških rešenja i koristi najsavremenije GIS (Geografski informacioni sistem) modele za prijavu i procenu štete upotrebom satelitskih fotografija i naprednih filtera za odabranu parcelu sa osiguranim usevima ili plodovima, te prati njihov rast i napredak do termina za žetvu. Čitav aplikativni sistem obezbeđuje jasniju procenu rizika, a u slučaju štete preciznije kvantifikovanje gubitaka. Na ovaj način, pored jednostavnosti i tačnosti, DDOR TERRA ubrzava postupak procene i likvidacije štete. Aplikacija je besplatna za sve osiguranike DDOR-a sa polisama koje pokrivaju njihove useve i plodove i dostupna za preuzimanje na Google Play prodavinici. Ova inicijativa potvrđuje društvenu odgovornost DDOR-a kao lidera u osiguranju svih članova agro-lanca uz činjenicu da je u poslednjih 5 godina ovo društvo isplatilo štete u ukupnom iznosu od više od 3,2 milijarde dinara.\nDDOR osiguranjeosiguranje poljoprivrede


Tanjug 10. septembra 2019. 11:07\nSJAMEN – Srpska destilerija „Zarić“ i kineska kompanija „Golden dej“ zaključile su danas ugovor vredan milion dolara o izvozu rakije srpskog proizvođača u Kinu, a sporazum o saradnji potpisan je u okviru Međunarodnog kineskog sajma investicija i trgovine CIFIT 2019 u Sjamenu, u kineskoj provinciji Fuđijen.\nAntić je ocenio da je Srbija na pravi način iskoristila priliku koju su joj pružili kineski domaćini odabravši je za počasnog gosta CIFIT-a, i da su srpski privrednici „razumeli Kinu i njeno tržistste i da su napravili dobre kontakte“.\n„Verujem da će kontakti i sastanci koje su na CIFIT-u imali naši privrednici i naša delegacija uroditi plodom i da ćemo kao rezultat imati nove poslovne aranžmane“, rekao je Antić posle potpisivanja ugovora srpske i kineske kompanije.\n„Našse kompanije su imale priliku da vide s kakvim poštovanjem se naši kineski prijatelji odnose prema Srbiji. Mislim da će to naše biznismene ohrabriti da s više agresivnosti i optimizma pokušaju da nađu svoje mesto na kineskom tržištu koje je sve zahtevnije“, rekao je Antić, uz ocenu da srpske kompanije imaju kvalitet koji mogu da ponude kineskom tržistu.\n„Način na koji su ljudi iz Ziđina, HBIS-a, Linglonga iCRBC-a govorili o Srbiji, bila je najbolja preporuka. Oni su mnogo bolje od nas govorili zašto treba ulagati u Srbiji i koliko su dobrodošli u nasoj zemlji“, kazao je Antić.


EP u Beogradu najvažnije takmičenje za EHF — Викиновости\nEP u Beogradu najvažnije takmičenje za EHF\nBEOGRAD, 12. aprila 2010. (Beta) - Predsednik Evropske rukometne federacije (EHF) Tor Lian izjavio je u ponedeljak u Beogradu da je Evropsko prvenstvo 2012. godine u Srbiji trenutno najvažnije takmičenje za Federaciju i da se nada da će biti uspešno.\n"Organizovanje Evropskog prvenstva je proces. Srbija je dobila organizaciju i za nas je sada veoma važno da to takmičenje bude uspešno", rekao je Lian na konferenciji za novinare posle žreba za kvalifikacije za EP 2012.\nGeneralni sekretar EHF-a Mihael Viderer istakao je da je žreb za kvalifikacije bio izvanredan primer odlične organizacije. "Bila je sjajna atmosfera, baš kao što smo želeli i kako nameravamo da promovišemo naredno takmičenje. Ovo je bilo veliko i pozitivno iskustvo", rekao je Viderer.\nPredsednik Rukometnog saveza Srbije Velimir Marjanović zahvalio se svima koji su prisustvovali žrebu u Skupštini grada. "Zamolio bih predstavnike medija da zajedno sa nama pomognu organizaciju Evropskog prvenstva u Srbiji. Posebno se zahvaljujem timu iz EHF-a koji nam je pomogao u organizaciji današnjeg žreba", rekao je Marjanović.\n„EP u Beogradu najvažnije takmičenje za EHF” Новинска агенција Бета, 12. април 2010. (српски)\nПреузето из „https://sr.wikinews.org/w/index.php?title=EP_u_Beogradu_najvažnije_takmičenje_za_EHF&oldid=3130586”\nОва страница је најкасније уређена на датум 11. јун 2013., у 02:47.


• Crkavica i dalje čekanje (3)\nKao da nema rešenja za Fabriku akumulatora Sombor. Prethodne nedelje fabrika je na tri dana bila bez struje, a radnicima su isplaćeni sramotni iznosi „solidarne pomoći”.\nPrethodne nedelje fabrika je na tri dana bila bez struje, a ta situacija, je bila savršena za izmeštanje finansijskog odeljenja, van fabrike. Nije poznato koja je krajnja destinacija „papirologije”. Električne energije u Fabrici akumulatora Sombor nije bilo od utorka do petka, i u tom periodu najveći broj zaposlenih nije dolazio na „posao” - saznaje SOinfo.org. Ipak, poslednjeg radnog dana, uz dolazak struje, zaposlene je sačekalo još iznenađenja. Radost zbog povratka na posao, dodatno je uvećalo „neverovatno dobročinstvo uprave”. Obezbeđene su novčane nadoknade za maj - u najmizernijim mogućim iznosima. Oni koji taj mesec opravdano nisu radili stekli su pravo na isplatu solidarne pomoći u iznosu od hiljadu dinara, dok je zaposlenima koji su bili na svom radnom mestu tokom meseca maja, radni sat vrednovan 120 dinara, što je manje nego da su bili angažovani preko omladinske zadruge.\nU skladu sa dešavanjima u krugu, situacija se preslikala i na pripremu UPPR Fabrike akumulatora Sombor. Dokument još uvek nije predstavljen pa se u skladu sa tim odlažu ročišta za predstečajni postupak FAS-a. Zahtev je za sada, na iznos od dva miliona evra, uputila Findomestik banka, a pominje se i preduzeće „Cerski štit”, usko povezano matičnim Farmakomom, koji po navodima, ozbiljnih prestoničkih medija, u ovom momentu duguje najmanje 500 miliona evra. Zvanično, najveći poverilac u slučaju šabačkog koncerna, je Međunarodna finansijska korporacija, deo grupe Svetske banke, koja će, po predstavljanju Unapred pripremljenog plana reorganizacije, i odlučiti kakva sudbina čeka Farmakom MB, a samim tim i Fabriku akumulatora Sombor.\nsavamajstor @ Uto, 08.07.2014. 02:50\ncerski štit fabrika akumulatora sombor farmakom mb international finance corporation poverioci predstečajni postupak privreda sombor unapred pripremljeni plan reorganizacije world bank group


RAT DO ISTREBLJENJA: Stefanović Odbio Primirje, Vučić Udara Brutalno\nAfera “Prisluškivanje” dobila je nove momente nakon što je bivši inspektor Unutrašnje kontrole MUP-a u intervjuu za nedeljnik Vreme izjavio da se predsednik Srbije našao među prisluškivanima zbog razgovora sa ljudima koji su bili “na merama”. Aleksandar Vučić iz Požege, gde je obišao radove na autoputu, odgovara da nas očekuju nove zanimljive nedelje u kojima će se videti ko je radio pravno, a ko protivpravno.\nPredsednik Vučić nije nelegalno prisluškivan, ali policija jeste slušala njegove razgovore, kaže bivši inspektor unutrašnje kontrole MUP Srbije Nebojša Trbović u intervjuu za nedeljnik Vreme. Trbović dodaje da je Vučića policija mogla da sluša kako govori i to dok razgovara sa 26 osoba koje su bile „na merama“. Te mere je odobrio sud, a brojeve je na sistem prisluškivanja uključila BIA. Da je neko pokušao da prisluškuje lično predsednika ili samo da dođe do njegovog listinga, dogodilo bi se isto što i 2013. godine, kada je policiju za prisluškivanje optužio tadašnji predsednik Tomislav Nikolić.\n„Kolege iz Odeljenja za iznude i otmice su nam pokazali predmet, odnosno operativnu obradu, u kome je planirana otmica nekog deteta. Otmicu je organizovalo lice koje se nalazilo na izdržavanju kazne u Zabeli. Taj čovek, kako su oni utvrdili, često se čuo sa ženskom osobom koja je sumnjičena da je posrednik, takozvani „tiper“ i onda su kolege proveravale njene kontakte.\nIzmeđu ostalog, primećeno je da se pojavljivao jedan broj telefona, pa se posumnjalo da vlasnik tog broja može biti jedan od saučesnika. U Policijskoj upravi za Grad Beograd su zbog toga pokušali da izvade listing za taj broj, ali nisu uspeli. Međutim, nakon nekoliko sati u PU Beograd su došli pripadnici BIA i rekli da je taj broj zaštićen i da ne može da mu se pristupi. Čak im nisu kazali ni da je to broj koji pripada Tomislavu Nikoliću“, naveo je Trbović.\nTrbović navodi da je te 2013. godine stigao zahtev da se ista takva kontrola izvrši i za dva broja koja koristi Aleksandar Vučić. Posle provera je utvrđeno da je i Vučić razgovarao sa licima koja bila na merama.\nKada je reč o najnovijoj aferi „prisluškivanja predsednika“, bivši inspektor Trbović kaže da to što je Vučić na svojim snimljenim razgovorima, koji su mu dostavljeni čuo zvonjavu, znači da postoji velika verovatnoća da je prisluškivan preko zvaničnog sistema nadzora telefona. I to – ili preko osoba koje su legalno prisluškivane ili preko telefona koji Vučić nije prijavio BIA da poseduje, pa nije evidentiran kao zaštićeni broj.\n„Kada se prisluškuje nečiji telefon, na ovom sistemu se čuje kako telefon zvoni i to traje 60 sekundi. U tih 60 sekundi, iako veza nije uspostavljena, ona je „otvorena“, odnosno mikrofon na telefonu sakuplja sve zvukove iz okoline i sistem za prisluškivanje ih beleži. Tih 60 sekundi je nekada vrlo bitno i može se svašta čuti, svaka rečenica koja je izgovorena u toj prostoriji. I to može biti vrlo neugodno za Vučića jer je Stefanović mogao da sazna štošta iz ‘zvonjave’“, rekao je Trbović.\nZa šta god da su bile osumnjičene osobe sa kojima je predsednik razgovarao, a koje su legalno prisluškivane, ministar vojni, a bivši ministar policije Stefanović i nekadašnja državna sekretarka Dijana Hrkalović nisu o tome obavestili Vučića.\n„Sporno je to što je Nebojša Stefanović, odnosno odeljenje pri kabinetu ministra unutrašnjih poslova, koje nema ta ovlašćenja, formiralo jednu službu koja je bila pod direktnim rukovodstvom Dijane Hrkalović i onda su oni skidali kako oni kažu „na belo“ razgovore. „Na belo“ znači da je neko skidao te razgovore, da nema potpisa ko je to radio, skidali su na papir i nosili su na dve adrese, a te dve adrese su, u ovom slučaju Dijana Hrkalović i Nebojša Stefanović“, kaže novinar Vukašin Obradović.\nPrema rečima Trbovića i novinara koji ga je intervjuisao, Hrkalovićeva nije uhapšena jer je i BIA znala koji se brojevi prisluškuju, tako da krivično – ni ona ni ministar Stefanović ne mogu da odgovaraju, ali jesu prokockali Vučićevo poverenje.\n„Nisu ga upozorili i time su zapravo izgubili njegovo poverenje, a moj sagovornik zastupa stav da zapravo time što je Stefanović sačuvao deo tih razgovora koje je vodio Aleksandar Vučić – da je on sebi obezbedio zaštitu za neka buduća vremena“, kaže Obradović.\nUpravo je Nebojša Trbović 2016. godine, kao policijski inspektor, sa svojim kolegom Dejanom Tripkovićem prijavio tadašnjem predsedniku NUNS-a Vukašinu Obradoviću ilegalno praćenje novinarke Svetlane Vojinović i zbog toga podneo krivičnu prijavu protiv Nebojše Stefanovića i Dijane Hrkalović. Tužilaštvo je prijavu odmah odbacilo, a provladini mediji su rekli da, optužujući Stefanovića, policajci zapravo napadaju Vučića, kao što ga napadaju i mediji koji o tome izveštavaju. Sada, kada je u intervjuu za Vreme, takođe Vukašinu Obradoviću, objasnio sistem policijskog prisluškivanja, Trbovića su provladini mediji ponovo optužili za napad na Vučića, kao i novinari koji i ovaj put o tome izveštavaju.\nPINK: Potpuni napad na Vas, a brane Dijanu Hrkalović i ministra Stefanovića, tiče se prisluškivanja, pa kažu da su mnogi potcenili Stefanovića i da formalno-pravno ni on ni Hrkalović nisu zgrešili, pa eto da li smo mnogo potcenili Stefanovića?\nVučić: U tim medijima su branili i Belivuka i mnoge druge time što su govorili da nema dokaza… Gledaćete i videćete narode sve i sve će vam biti jasno, a ja sam samo za to da nadležni organi rade svoj posao, a sve ostalo ljudi će sami imati priliku da vide… I ko se ponašao pravno, a ko protivpravno, potpuno sam siguran i neka ljudi sami ocene u nedeljama koje su pred nama.\nVeljko Belivuk je, inače, uhapšen februara ove godine, iako su nezavisni mediji, godinama, pisali o kriminalu sa kojima se povezuje. Kao što su, godinama, pisali i o spornim poslovima ministra Stefanovića i Dijane Hrkalović. Međutim, nadležni su bili ti koji su govorili „nema dokaza“, pa se tako i zvanično istražuje šta je radio Belivukov klan tek od 2019. godine.\nPrethodni tekstLUDILO U STUDIJU: Mila Alečković zapušila usta Vesiću i Joksimovićevoj\nSledeći tekstDEA ODGOVARA: Vučić u ratu sa Amerikancima, prvi put ih javno napao


Budžet | Media centar Bor\nKombinat bakra puni opštinski budžet\nFiled under: Vesti — borvesti @ 14:11\nTags: Bor, Budžet, RTB BOR\nPredstavnici RTB-a Bor i opštine Bor dogovorili su se da kombinat bakra od 1.jula na račun opštine svakog meseca uplaćuje 11 miliona dinara na ime poreza na zarade, tekse na građevinsko zemljište , eksploatacije mineralnih sirovina i ekološke zagađenosti.\n-Basen je 2007. godine upalaćivao manje iznose, a od polovine prošle i početka ove godine nije bilo uplata. Tolerancije je uvek bilo, jer RTB je odavno u krizi. Sada cena bakra skače na svetskoj berzi i vreme je da se u opštinski budžet slije bar deo duga, mada je ukupna iznos obaveza znatno veći- ističe Branislav Rankić, predsednik opštine Bor.\nRTB je nedavno ustupio svoj hotel „Jezero“ na Borskom jezeru Javnoj ustanovi Sportski centar kako bi se koliko-toliko odužio za neplaćanje obaveza, ali, sem dva dana rada za prvomajske praznike, velelepno zdanje nije više korišćeno. Po svemu sudeći, ni ove, šeste sezone zaredom, „Jezero“ neće biti u funkciji.


Branko Lazić sa suprugom Natašom i ćerkicom Sarom\nLazići na okupu\nBranko Lazić je imao podršku supruge Nataše i ćerkice Sare, koja je prvi put uživo gledala tatu.\nTrio na poštedi\nMarko Gudurić, Nemanja Dangubić i Stefan Jović u "civilu" su gledali meč sa Olimpijom.\nRadonjić ubeđuje Hrovata\nTrener Zvezde Dejan Radonjić probao je da ubedi Olimpijinog Hrovata da je poslednji dodirnuo loptu pre odlaska u aut.\nSimanić je odlično iskoristio minutažu i postigao 11 poena, od čega tri trojke.\nRadonjić i mališan\nTrenera Zvezde obožavaju svi, a ovog mališana kraj parketa je posebno pozdravio.\nRakićević je odličnom partijom uveličao Dženkinsovu 200. utakmicu u Zvezdinom dresu.\nLjubav u "Pioniru"\nLazići na okupu, supruga Nataša i ćerkica Sara su Brankova najveća podrška.\nČarls Dženkins je odigrao 200. jubilarnu utakmicu u crveno-belom.\nPetar Rakićević je odigrao najbolju partiju od dolaska u Zvezdu - 14 poena, pet skokova, po dve asistencije i ukradene lopte, indeks 17.


NACRT ZAKONA O IZMENAMA I DOPUNAMA ZAKONA O SLOBODNOM PRISTUPU INFORMACIJAMA OD JAVNOG ZNAČAJA: Transparentnost Srbija navodi da Nacrt zakona i dalje sadrži štetne odredbe\nTransparentnost Srbija upozorava da novi Nacrt zakona o izmenama i dopunama Zakona o slobodnom pristupu informacijama od javnog značaja, i pored brojnih argumentovanih kritika, ukida pravo na pristup informacijama o brojnim preduzećima u vlasništvu države, koja raspolažu imovinom vrednom nekoliko milijardi evra.\nPropuštena je prilika da se poboljšaju i druge norme, npr. u vezi sa izborom i razrešenjem Poverenika, a sistem za izvršenje Poverenikovih rešenja nije dovoljno delotvoran i usklađen sa ostatkom pravnog poretka. Decembarski Nacrt zakona je u jednom bitnom segmentu pogoršan u odnosu na martovski Nacrtu zakona o izmenama i dopunama Zakona o slobodnom pristupu informacijama od javnog značaja. Naime, Narodna banka Srbije je, uz neutemeljeno obrazloženje, izuzeta iz nadležnosti Poverenika. Nezadovoljnim tražiocima informacija od ovog organa bi tako preostala samo mogućnost vođenja upravnog spora, odnosno jedan umesto dva pravna leka.\nS druge strane, veoma je značajno to što je otklonjena opasnost da se pravo na pristup informacijama ostvaruje još sporije nego što je to danas slučaj. Naime, u decembarskom nacrtu, za razliku od onog iz marta 2018. godine, više nema mogućnosti da organi vlasti, umesto da izvrše rešenje Poverenika, pokrenu upravni spor. Takođe se može pohvaliti to što je precizirana norma u vezi sa novouvedenom kategorijom organa vlasti – pravnim licima i preduzetnicima kojima je povereno vršenje javnih ovlašćenja.\nMinistarstvo za državnu upravu i lokalnu samoupravu je 19. decembra 2018, pola godine nakon okončanja javne rasprave o prethodnom Nacrtu izmena zakona dostavilo na mišljenje državnim organima novi nacrt izmena zakona. U propratnom obrazloženju nije objašnjeno zbog čega nisu prihvaćeni brojni predlozi organizacija civilnog društva i građana sa javne rasprave održane u aprilu 2018. godine, kao ni mišljenja eksperata SIGMA.\nInače ovaj, kao i prethodni nacrt, donosi neka poboljšanja u odnosu na postojeći tekst Zakona o slobodnom pristupu informacijama od javnog značaja ("Sl. glasnik RS", br. 120/2004, 54/2007, 104/2009 i 36/2010), naročito u vezi sa proaktivnim objavljivanjem informacija u Informatorima o radu, koji će biti obavezni za sve organe vlasti i koji će biti objavljeni u mašinski čitljivom obliku.\nImajući u vidu da je pravo na pristup informacijama ustavno pravo građana, kao i dokazanu korisnost ovog pravnog sredstva za nadzor javnosti nad subjektima koji raspolažu značajnim javnim sredstvima, TS smatra da Zakon o slobodnom pristupu informacijama ne bi smeo da se menja sve dok iz Nacrta zakona ne budu uklonjene norme kojima se umanjuje dostignuti nivo prava – u vezi sa preduzećima u državnom vlasništvu i Narodnom bankom. Ostale norme treba poboljšati na osnovu iznetih predloga međunarodnih stručnjaka, civilnog društva i Poverenika za informacije.\nDetaljnija analiza Nacrta može se preuzeti na sledećem linku.\nIzvor: Vebsajt Transparentnost Srbija, 05.01.2019.


Koalicija izvela napad fosfornim bombama na bolnicu u Raki - Sputnjik Srbija\n11:20 05.08.2017 (osveženo 11:26 05.08.2017) Preuzmite kraći link\nMeđunarodna koalicija na čelu sa SAD izvela je vazdušni napad fosfornim bombama na bolnicu u sirijskoj Raki, saopštila je sirijska agencija SANA pozivajući se na zamenika direktora lokalnog ogranka „Crvenog polumeseca“.\n„Bolnica je bombardovana sa više od 20 projektila čiji su cilj bili agregati, vozila hitne pomoći i odeljenje u bolnici“, rekao je zamenik direktora sirijskog „Crvenog polumeseca“ Dina el Asad koja, prema agenciji, živi u Raki.\nPrema njenim rečima, u bolnici nije bilo terorista DAEŠ-a. Asadova je istakla da bolnica opslužuje oko 100.000 ljudi u gradu.\nAgencija SANA javila je da su fosforne bombe primenjene tokom koalicionih vazdušnih napada na Raku 9. juna. Agencija navodi da je u napadima stradalo najmanje 17 osoba.\nKoalicija na čelu sa SAD koja se bori protiv DAEŠ-a saopštila je da upotrebljava beli fosfor u Siriji u skladu sa međunarodnim standardima, preduzimajući sve mere opreza protiv civila. Međunarodna organizacija za ljudska prava Hjuman rajts voč kritikovala je upotrebu fosfornih bombi.\nAmerička koalicija ubila 624 civila u napadima u Siriji i Iraku\nvazdušni napad, fosforne bombe, koalicija, Raka, Sirija